#567 Bergurau Mengenai Talak

-29%
Ebook

Siri Solat Sunat
Solat Sunat Dhuha

RM
7.00

RM
5.00
Tambah Troli
-44%
Ebook

Siri Solat Sunat
Solat Sunat Tahajjud

RM
9.00

RM
5.00
Tambah Troli

Siri Solat Sunat
Solat Sunat Tarawih

RM
5.00
Tambah Troli

Ebook
[Ebook] Tips Langsaikan Hutang

RM
5.00
Tambah Troli

Inspirasi Hidup
Demi Masa: Peliharalah

RM
5.00
Tambah Troli

Kajian Ilmiah
Tahun Baru : Penghijrahan ke Arah yang Lebih Baik

RM
5.00
Tambah Troli
-50%

Uncategorized
Pengajian Sahih Al-Bukhari
Rated
5.00
 out of 5

RM
120.00

RM
60.00
Tambah Troli
-60%

Uncategorized
Kursus Syarah Inilah Doaku

RM
50.00

RM
20.00
Tambah Troli

Kajian Al-Fitan Wa Al-Malahim
Tanda-tanda Kecil Kiamat (Siri 1)

RM
6.00
Tambah Troli

Kajian Al-Fitan Wa Al-Malahim
Tanda-tanda Kecil Kiamat (Siri 2)

RM
6.00
Tambah Troli

Inspirasi Hidup
Aplikasi Tokoh dalam Memelihara Masa

RM
5.00
Tambah Troli

Inspirasi Hidup
Ulama Memelihara Masa

RM
5.00
Tambah Troli

Ebook
Menggapai Kematian yang Husnul Khatimah

RM
6.00
Tambah Troli

Kajian Al-Fitan Wa Al-Malahim
[Ebook] Terbitnya Matahari dari Arah Barat

RM
6.00
 –
RM
8.00
Pilih Pakej

Kajian Al-Fitan Wa Al-Malahim
Tiupan Sangkakala Pada Hari Kiamat

RM
6.00
Tambah Troli

Kajian Al-Fitan Wa Al-Malahim
Penghancuran Ka’abah

RM
6.00
Tambah Troli

Buku Fizikal
Dajjal Hakikat Tanda Akhir Zaman

RM
10.00
Tambah Troli
Soalan
Adakah jatuh talak ketika bergurau? Hal ini kerana kawan saya bertanya dan bergurau, “kamu menghantar anak daripada isteri yang mana?”. Sedangkan saya hanya mempunyai seorang isteri dan saya memahami bahawa kawan hendak bergurau. Lalu saya pun membalas gurauan dengan mengatakan: “anak daripada isteri muda, sebab isteri tua, aku dah cerai”. Apakah jatuh talak kepada isteri saya?
Jawapan
Alhamdulillah, puji dan syukur kepada Ilahi atas pelbagai kurniaan dan anugerah yang tidak terhitung buat kita semua. Selawat dan salam ke atas junjungan besar Nabi Muhammad SAW, ahli keluarga, para sahabat dan mereka yang mengikut jejak langkah Baginda hingga ke Hari Kesudahan.
Talak berdasarkan
Kamus Dewan Edisi Keempat
, bermaksud pelepasan ikatan nikah dengan ucapan talak, cerai, dan sebagainya oleh suami.
[1]
Firman Allah SWT :
ٱلطَّلَـٰقُ مَرَّتَانِ ۖ فَإِمْسَاكٌۢ بِمَعْرُوفٍ أَوْ تَسْرِيحٌۢ بِإِحْسَـٰنٍ
Maksudnya:”

Talak (yang boleh dirujuk kembali itu hanya) dua kali. Sesudah itu bolehlah ia (rujuk dan) memegang terus (isterinya itu) dengan cara yang sepatutnya atau melepaskan (menceraikannya) dengan cara yang baik
.”
[2]
Syeikh al-Maraghi menyatakan di dalam syarahnya: Ayat
‘sesudah itu bolehlah ia memegang terus
’ membawa makna rujuklah kembali bukan dengan niat untuk melukainya. Akan tetapi dengan niat untuk melakukan islah (tambah baik) dan bergaul dengan cara yang baik. Dan ayat ‘
melepaskan dengan cara yang baik’
 selepas berlaku 3 kali talak,maka berikanlah haknya.”
[3]
Para ulama membahagikan talak dari segi kejelasan lafaz talak kepada dua, iaitu sorih yang bermakna jelas dan kinayah iaitu yang berkemungkinan membawa maksud talak atau tidak. Bagi lafaz
sarih
 ada tiga perkataan yang jika disebutkan jatuhlah talak, Perkataan tersebut ialah cerai, pisah dan lepas.
Contoh lafaz sorih ialah ‘aku lepaskan engkau’ , ‘engkau tertalak’ atau ‘aku lepaskan engkau’. Jika lafaz-lafaz ini disebutkan oleh si suami maka jatuhlah talak bagi si isteri Contoh bagi lafaz kinayah pula ialah ‘pergilah ke ahli keluarga engkau’ , ‘jauhkan diri dari aku’ dan lain-lain lagi. Cumanya, lafaz kinayah ini memerlukan kepada niat si suami. Jika dia berniat mentalakkan maka jatuhlah talak.
[4]
Talak akan jatuh jika dilafazkan oleh suami kepada isteri sama ada secara sarih (jelas), sekalipun tanpa niat dan juga secara kinayah (samar-samar) jika disertakan dengan niat. Tiada pengecualian di dalam syara’ jika talak berkenaan disebutkan ketika waktu normal, bergaduh mahupun bergurau-senda. Ini berdasarkan sebuah hadith:
Daripada Abu Hurairah RA, bahawa Rasulullah SAW bersabda:
ثَلاَثٌ جِدُّهُنَّ جِدٌّ وَهَزْلُهُنَّ جِدٌّ النِّكَاحُ وَالطَّلاَقُ وَالرَّجْعَةُ
Maksudnya:
 “Tiga perkara yang dilakukan secara serius atau main-main memberi kesan; nikah, talak, dan rujuk.”
[5]
Hadith di atas jelas menunjukkan larangan untuk bermain-main dalam tiga perkara di atas. Hal ini kerana gurauan di dalam tiga perkara itu akan dihukumkan sebagai maksud asal perkataan tersebut tanpa mengira niat untuk bergurau. Oleh itu, sebagai umat Islam kita perlu sedar dan tahu batas-batas gurauan di dalam Islam. Islam tidak sesekali melarang gurauan secara umumnya, namun setiap sesuatu itu perlu ada hadnya, dan tidak semua perkara boleh untuk kita bergurau-senda.
Dr. Muhammad al-Zuhaili menyatakan sekiranya gurauan dibuat oleh suami dan isteri sudah baligh, berakal dan tidak dipaksa mana-mana pihak, maka lafaz talak yang dilafazkan adalah dikira, dan jatuh talak mengikut apa yang disebutkan.
[6]
Al-qasd
 adalah rukun yang ketiga dalam bab talak. Ia berkait rapat dengan
sighah
atau bagaimana di lafazkan talak itu. Ini seperti mana disebutkan oleh Syeikh Wahbah al-Zuhaili:
يُشْتَرَطُ بِالاتِّفَاقِ القَصْدُ فِي الطَّلَاقِ: وَهُوَ إِرَادَةُ التَّلَفُّظِ بِهِ، وَلَا يُشْتَرَطُ فِي هَذَا الرُّكْنِ إِلَّا تَحْقِيْقَ المُرَادِ بِهِ، فَلَا يَقَعُ طَلَاقُ فَقِيهٍ يُكَرِّرُهُ ، وَلَا طَلَاقُ حَاكٍ عَنْ نَفْسِهِ أَو غَيْرِهِ؛ لِأَنَّهُ لَمْ يَقْصِدْ مَعْنَاهُ، بَلْ قَصَدَ التَّعْلِيْمَ والحِكَايَةَ، ولَا طَلَاقُ أَعْجَمِيٍّ لُقِّنَ لَفْظَ الطَّلَاقِ بِلَا فَهْمٍ مِنْهُ لِمَعْنَاهُ. وَلا يَقَعُ طَلَاقُ مَرَّ بِلِسَانِ نَائِـمٍ أَوْ مَنْ زَالَ عَقْلُهُ بِسَبَبٍ لَمْ يَعْصِ بِهِ، وَيَلْغُو
Maksudnya:
 D
isyaratkan secara ittifaq (persepakatan para ulama’) al-qasd (niat) dalam talak. Iaitu keinginan untuk melafazkan dengan (perkataan) talak (dengan makna asal iaitu penceraian). Tidaklah disyaratkan al-qasd sebagai rukun melainkan untuk menentukan makna dari lafaz yang disebutkan itu. Tidak jatuh talak apabila seorang faqih (orang yang alim dalam fiqh) mengulang-ulang perkataan talak, dan tidak jatuh talak kepada orang yang menceritakan ke atas dirinya (kerana menceritakan semula lafaz talak orang lain) kerana tidak memaksudkan dari lafaz talak itu, pada makna asalnya, bahkan (faqih) tujuan menyebut lafaz talak untuk pengajaran, dan (orang yang menceritakan) tujuannya adalah untuk menceritakan. Tidak jatuh talak ke atas orang ajam (bukan bangsa arab) yang menyebut lafaz talak tanpa memahami maknanya. Tidak jatuh talak jika disebutkan orang yang sedang tidur, atau orang yang hilang akal (dengan sendiri) tanpa melakukan maksiat, maka (perkataan talak itu) dianggap sia-sia( tidak dijatuhkan hukum).

[7]
Oleh itu, tujuan seseorang ketika menyebut lafaz-lafaz yang secara umumnya digunakan dalam menjatuhkan talak, perlu ditanya terlebih dahulu, apakah tujuan lafaz itu seperti mana yang disebutkan di atas. Sekiranya, sedang berhikayat atau bercerita dengan menyebutkan lafaz yang sama, maka tidaklah jatuh talak sekiranya dia tidak bertujuan untuk menjatuhkan talak.
Rukun yang perlu untuk dibahaskan seterusnya di dalam bab talak ialah
 wilayah

dan al-mahal
.

Wilayah
 bermaksud kuasa untuk menjatuhkan talak manakala
al-mahal
 bermaksud posisi atau kepada siapa talak boleh dijatuhkan.
Hanya orang yang berkuasa, iaitu orang yang berhak sahaja boleh menjatuhkan talak kepada orang yang berada di bawah kuasa talaknya. Tidak akan jatuh talak, sekiranya seseorang lelaki melafazkan talak kepada wanita yang tiada ikatan perkahwinan yang sah dengannya. Hal ini dijelaskan bedasarkan hadith yang diriwayatkan oleh Ali bin Abu Talib RA, bahawa Nabi SAW bersabda:
لاَ طَلاَقَ قَبْلَ النِّكَاحِ
Maksudnya
:
Tiada talak sebelum pernikahan.
[8]
Maka, sebarang lafaz talak yang dibuat sebelum akad nikah yang sah tidak akan dikira. Meskipun lelaki tersebut akhirnya bernikah dengan wanita tersebut, tetap tidak akan dikira, dan lafaz tersebut tidak mempunyai nilai.
Kemudian, dalam perbincangan
al-mahal,
hendaklah jelas kepada siapa talak itu hendak dilafazkan. Lafaz tidak akan jatuh melainkan ke atas wanita yang telahpun menjadi isteri.
Imam al-Mawardi menyatakan bahawa Talak tidak jatuh melainkan datang daripada seorang suami dan tidak jatuh melainkan disebutkan ke atas isteri
.

[9]
Kesimpulan
Berdasarkan persoalan di atas,
kami melihat dalam kes ini secara hukumnya tidak membawa kepada jatuhnya talak.
Ini berdasarkan hujah yang kami sebutkan di atas.
Lelaki yang bergurau ini, secara realiti tidak mempunyai dua isteri. Maka, tidak wujud istilah isteri tua atau isteri muda.
Apabila tidak wujud isteri yang kedua , maka lafaz talak ke atas isteri pertama itu dianggap sebagai
lagha
atau sia-sia dimana perkataan yang diucap tidak mempunyai nilai.
Perkahwinan ini kami iktibarkan sebagai kekal tanpa perlu dirujuk kembali, kerana kaedah fiqh menyebutkan:
الأَصْلُ بَقَاء مَاكَان عَلَى مَا كَان
Maksudnya
:
Asal (kepada sesuatu perkara) kekal seperti mana hukum asal.
Namun begitu, sekiranya timbul perselisihan dalam masalah ini, kami cadangkan untuk dirujuk ke Mahkamah Syariah untuk mendapatkan pengesahan tentang status lafaz talak.
 Kami juga mengingatkan kepada semua umat Islam,
agar menjauhkan gurau-senda dalam hal yang berkaitan dengan perkahwinan dan talak
. Sedarlah bahawa jika seorang wali bergurau menikahkan anak perempuanya dengan lelaki lain, dan cukup syarat-syarat lain, maka pernikahan itu sah walaupun bergurau. Begitu juga, dengan penceraian, lafaz cerai yang dilafaz ketika bergurau itu tetap akan dikira. Bertakwalah kepada Allah SWT dengan menjauhi gurauan dalam hal sebegini.
Semoga Allah SWT memberikan kita hidayah dan taufiq dalam memahami agama-Nya.
Wallahua`lam.
Bertarikh: 24 Februari 2022 bersamaan 22 Rejab 1443H
[give_form id=”14962″]
[1]
 Lihat:
https://prpm.dbp.gov.my/cari1?keyword=talak
[2]
 Surah al-Baqarah :229
[3]
 Lihat
Tafsir al-Maraghi
, 2/169
[4]
 Lihat
al-Fiqh al-Minhaji,
4/123
[5]
 Riwayat Abu Dawud (2194), al-Tirmidzi (1184) dan Ibnu Majah (2039)
[6]
 Lihat
al-Muktamad
, 4/ 157
[7]
 Lihat
al-Fiqh al-Islami wadillahtuhu,
9/6886
[8]
 Riwayat Ibn Majah (2049)
[9]
 Lihat
al-Hawi,
12/ 384


#57 Bersalaman Ketika Wabak Covid-19

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan
Assalamualaikum. Apa hukum saling bersalaman ketika wabak Covid-19 masih sedang menular dan merebak dalam masyarakat?
Jawapan
Alhamdulillah, puji dan syukur kepada Ilahi atas pelbagai kurniaan dan anugerah yang tidak terhitung buat kita semua. Selawat dan salam ke atas junjungan besar Nabi Muhammad SAW, ahli keluarga, para sahabat dan mereka yang mengikut jejak langkah Baginda hingga ke Hari Kesudahan.
Sunnah Saling Bersalaman
Tidak dinafikan bahawa bersalaman di atas tujuan mengeratkan hubungan silaturrahim kerana Allah SWT merupakan suatu kemuliaan dan dijanjikan pengampunan dosa. Ini sepertimana hadith yang diriwayatkan oleh al-Barra’ bin Azib, sabda Nabi SAW:
مَا مِنْ مُسْلِمَيْنِ يَلْتَقِيَانِ فَيَتَصَافَحَانِ إِلاَّ غُفِرَ لَهُمَا قَبْلَ أَنْ يَفْتَرِقَا
Maksudnya:
“Tidaklah dua orang Muslim itu bertemu lalu mereka bersalaman melainkan diampunkan dosa keduanya sebelum mereka berpisah.”
[1]
Berjabat tangan atau bersalaman ketika berjumpa itu adalah sunnah hukumnya. Hal ini sudah menjadi
ijma’
 dalam kalangan para alim ulama’. Ibn Battal turut menyebut bahawa hukum asal berjabat tangan itu adalah baik dan sangat elok menurut para ulama’ secara amnya.
[2]
Perbuatan ini juga telah dinaskan oleh kebanyakan para ahli feqah bahawa bersalaman adalah sunnah dengan berdalilkan kepada sejumlah
khabar-khabar
 yang
sahih
 dan juga
hasan
.
[3]
Hukum Bersalaman Ketika Penularan Wabak Covid-19
Dalam isu bersalaman, buat masa ini, keadaan di Malaysia alhamdulillah sudah terkawal, namun masih lagi dalam keadaan pengawasan dan pemerhatian kerana kebolehjangkitan masih lagi berlaku. Maka kita dituntut untuk berusaha dengan sebaik mungkin bagi mengelakkan diri daripada menyumbang kepada penularan virus tersebut. Ini kerana, sentuhan merupakan salah satu cara yang boleh menyebabkan virus tersebut semakin menular. Oleh sebab itu, kami berpandangan dengan tidak bersalaman adalah lebih sesuai buat masa ini sebagai jalan
ihtiyat
 (berjaga-jaga) dan juga cara atau inisiatif bagi mengekang virus ini daripada terus menular walaupun pada asalnya ia merupakan satu sunnah.
Hal ini disebabkan, terdapat satu riwayat yang sahih daripada Nabi SAW sebagaimana yang diriwayatkan oleh Imam Muslim berkaitan arahan Nabi SAW agar menjauhkan diri daripada orang yang dijangkiti penyakit kusta ini. Ini kerana, penyakit kusta merupakan penyakit yang berjangkit. Maka arahan Nabi SAW agar menjauhkan diri adalah bagi mengekang penularan penyakit tersebut kepada orang lain atau kawasan lain yang tidak dijangkiti.
Daripada al-Syarid bin Suwaid R.A, katanya:
كَانَ فِي وَفْدِ ثَقِيفٍ رَجُلٌ مَجْذُومٌ، فَأَرْسَلَ إِلَيْهِ النَّبِيُّ صَلَّى اللهُ عَلَيْهِ وَسَلَّمَ: إِنَّا قَدْ بَايَعْنَاكَ فَارْجِعْ
Maksudnya:
“Dalam delegasi daripada Bani Thaqif terdapat seorang lelaki yang terkena penyakit kusta. Maka Rasulullah SAW mengutuskan seorang utusan untuk menyampaikan berita kepadanya bahawa: Kami telah menerima bai’ah kamu, maka pulanglah.”
[4]
Menurut Imam al-Nawawi di sana terdapat dua hadith yang dilihat terdapat percanggahan dalam berinteraksi dengan orang yang mempunyai penyakit kusta ini. Kebanyakan ulama’ cenderung untuk menghimpunkan antara dua riwayat tersebut dengan menyatakan arahan Nabi SAW agar menjauhi atau melarikan diri daripada orang yang berpenyakit kusta ini adalah bersifat sunat dan bagi tujuan berhati-hati.
[5]
Hal ini juga selaras dengan arahan daripada Kementerian Kesihatan Malaysia (KKM) agar meminimumkan sentuhan seperti bersalaman ini kerana virus tersebut mampu tersebar dengan cara tersebut. Oleh sebab itu, kami amat menyokong seruan KKM agar bersalaman itu dilakukan dengan cara mengisyaratkan tangan ke dada bagi tujuan mengelakkan bersentuhan.
Di samping itu, kita juga digalakkan untuk mengucapkan salam ketika mengisyaratkan tangan ke dada dengan disertakan senyuman. Ini kerana, memberi salam dan melontarkan senyuman merupakan sunnah yang amat dianjurkan oleh Nabi SAW sebagaimana di dalam riwayat berikut:
Daripada Abdullah bin ‘Amr bin al-As R.A, katanya:
أنَّ رجلًا سأَل النبيَّ صلَّى اللهُ عليه وسلَّم: أيُّ الإسلامِ خيرٌ؟ قال: تُطعِمُ الطعامَ، وتَقرَأُ السلامَ على مَن عرَفتَ، وعلى مَن لم تَعرِفْ
Maksudnya:
“Seorang lelaki telah bertanya Rasulullah SAW: Islam manakah yang paling baik? Nabi SAW bersabda: “Kamu memberi makan dan mengucapkan salam kepada orang yang kamu kenal atau yang tidak kamu kenal.”
[6]
Daripada Abu Zar R.A, bahawa Nabi SAW bersabda:
لَا تَحْقِرَنَّ مِنَ الْمَعْرُوفِ شَيْئًا، وَلَوْ أَنْ تَلْقَى أَخَاكَ بِوَجْهٍ طَلْقٍ
Maksudnya:
“Janganlah kamu menganggap remeh apa-apa amalan yang baik walaupun kebaikan itu dengan sekadar menunjukkan muka yang manis (senyum) ketika bertemu dengan saudaramu.”
[7]

Kesimpulan
Melihat kepada beberapa pertimbangan di atas, maka kami cenderung kepada tidak bersalaman buat masa ini sehingga keadaan kembali seperti sediakala. Akan tetapi, bersalaman boleh dilakukan dengan cara mengisyaratkan tangan ke dada atau jika dipastikan keselamatan bagi kedua-dua belah pihak sepertimana yang telah kami jelaskan di atas. Wallahu a’lam.
Bertarikh: 28/10/2021 bersamaan 21 Rabiul Awwal 1443H

[1]
 Riwayat Abu Daud (5212) dan al-Tirmizi (2727). Imam al-Tirmizi menilai hadith ini sebagai
hasan gharib
.
[2]
 Lihat
Fath al-Bari
, 11/55 dan
Tuhfah al-Ahwazi
, 7/426
[3]
 Lihat
al-Mausu’ah al-Fiqhiyyah al-Kuwaitiyyah
, 37/356
[4]
 Riwayat Muslim (2231)
[5]
 Lihat
al-Minhaj Syarh Sahih Muslim
, 14/228
[6]
 Riwayat al-Bukhari (5767)
[7]
 Riwayat Muslim (2626)


#571 Kelebihan Kurma Ajwah Madinah

-29%
Ebook

Siri Solat Sunat
Solat Sunat Dhuha

RM
7.00

RM
5.00
Tambah Troli
-44%
Ebook

Siri Solat Sunat
Solat Sunat Tahajjud

RM
9.00

RM
5.00
Tambah Troli

Siri Solat Sunat
Solat Sunat Tarawih

RM
5.00
Tambah Troli

Ebook
[Ebook] Tips Langsaikan Hutang

RM
5.00
Tambah Troli

Inspirasi Hidup
Demi Masa: Peliharalah

RM
5.00
Tambah Troli

Kajian Ilmiah
Tahun Baru : Penghijrahan ke Arah yang Lebih Baik

RM
5.00
Tambah Troli
-50%

Uncategorized
Pengajian Sahih Al-Bukhari
Rated
5.00
 out of 5

RM
120.00

RM
60.00
Tambah Troli
-60%

Uncategorized
Kursus Syarah Inilah Doaku

RM
50.00

RM
20.00
Tambah Troli

Kajian Al-Fitan Wa Al-Malahim
Tanda-tanda Kecil Kiamat (Siri 1)

RM
6.00
Tambah Troli

Kajian Al-Fitan Wa Al-Malahim
Tanda-tanda Kecil Kiamat (Siri 2)

RM
6.00
Tambah Troli

Inspirasi Hidup
Aplikasi Tokoh dalam Memelihara Masa

RM
5.00
Tambah Troli

Inspirasi Hidup
Ulama Memelihara Masa

RM
5.00
Tambah Troli

Ebook
Menggapai Kematian yang Husnul Khatimah

RM
6.00
Tambah Troli

Kajian Al-Fitan Wa Al-Malahim
[Ebook] Terbitnya Matahari dari Arah Barat

RM
6.00
 –
RM
8.00
Pilih Pakej

Kajian Al-Fitan Wa Al-Malahim
Tiupan Sangkakala Pada Hari Kiamat

RM
6.00
Tambah Troli

Kajian Al-Fitan Wa Al-Malahim
Penghancuran Ka’abah

RM
6.00
Tambah Troli

Buku Fizikal
Dajjal Hakikat Tanda Akhir Zaman

RM
10.00
Tambah Troli
Soalan:
Assalamualaikum w.b.t. Benarkah mengenai kelebihan makan kurma ajwah sebanyak 7 biji pada setiap pagi, akan terselamat daripada racun dan sihir? Mohon pencerahan. Terima kasih.
Jawapan:
Waalaikumussalam w.b.t.
Alhamdulillah, segala puji bagi Allah SWT, selawat dan salam kepada junjungan besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga Hari Kiamat.
Kami mulakan dengan sebuah riwayat daripada Aisyah R.Anha, katanya:
مَا أَكَلَ آلُ مُحَمَّدٍ صَلَّى اللهُ عَلَيْهِ وَسَلَّمَ أَكْلَتَيْنِ فِي يَوْمٍ إِلَّا إِحْدَاهُمَا تَمْرٌ
Maksudnya:

“Keluarga Muhammad SAW tidak pernah makan dua kali sehari melainkan salah satunya ialah kurma.”
[1]
Al-Hafiz Ibn Hajar al-‘Asqalani menyebutkan bahawa dalam hadith di atas terdapat isyarat bahawa kurma ialah sesuatu yang mudah bagi mereka mendapatkannya berbanding dengan makanan yang lain. Selain itu, terdapat isyarat lain yang menunjukkan bahawa boleh jadi mereka tidak ada sesuatu untuk dimakan pada hari tersebut melainkan ia cukup untuk sekali makan sahaja sehari. Sekiranya mereka mendapati adanya makanan yang mencukupi bagi dua kali makan pada hari tersebut, maka salah satunya ialah kurma.
[2]
Definisi kurma
(Phoenix dactylifera)
Menurut
Kamus Dewan Edisi Keempat,
kurma ialah sejenis tumbuhan (palma) yang buahnya manis dan boleh dimakan.
[3]
 Kurma merupakan tumbuhan dari genus
Phoenix
. Perkataan
phoenix
 berasal daripada perkataan
Phoenicia
 yang bermaksud pokok kurma, dan
dactylifera
 berasal dari perkataan Greek
daktulos
 bermaksud jejari yang menggambarkan bentuk buahnya. Pokok kurma dalam bahasa Arab disebut sebagai
nakhl
, manakala buahnya yang matang dipanggil
tamar
. Penanaman pokok kurma bermula sejak sebelum Masihi iaitu 6000 hingga 8000 tahun yang lalu di Mesopotamia.
[4]
 Imam al-Nawawi telah menyebutkan bahawa terdapat sebanyak 120 jenis kurma Madinah.
[5]
Manakala kurma Ajwah adalah salah satu jenis daripada jenis-jenis kurma. Malah al-Jauhari dan Imam al-Nawawi menyebutkan bahawa kurma Ajwah merupakan antara jenis kurma yang terbaik di Madinah.
[6]
 Selain itu, Ibn Hajar al-‘Asqalani juga turut menyatakan bahawa kurma Ajwah ialah kurma yang terbaik dan paling lembut di Madinah. Kemudian, beliau menukilkan pendapat al-Dawudi yang menyebutkan bahawa kurma Ajwah termasuk dalam kategori kurma yang sederhana saiznya. Di sampin itu, Ibn al-Athir pula menyatakan dalam kitabnya
al-Nihayah
 bahawa kurma Ajwah merupakan sejenis kurma daripada Madinah, saiznya lebih besar daripada kurma al-Saihani dan warnanya kehitam-hitaman.
[7]
 Begitu juga Ibn Qayyim al-Jauziyyah menyatakan bahawa kurma Ajwah Madinah ialah kurma yang paling bermanfaat di Tanah Hijaz secara umumnya, bentuknya baik, isinya padat dan kuat, termasuk juga antara kurma yang paling lazat, lembut dan harum.
[8]
Justeru, dapat disimpulkan bahawa kurma Ajwah merupakan kurma yang terbaik dan paling lembut di Madinah, warnanya kehitam-hitaman, saiznya sederhana dan isinya padat.

[give_form id=”14962″]
Kelebihan makan kurma Ajwah
Pada asasnya terdapat banyak hadith yang menceritakan mengenai kelebihan memakan tujuh biji kurma Ajwah pada waktu pagi. Di antaranya, riwayat daripada Sa‘ad bin Abu Waqqas bahawa Nabi SAW bersabda:
مَنْ تَصَبَّحَ بِسَبْعِ تَمَرَاتٍ عَجْوَةً، لَمْ يَضُرَّهُ ذَلِكَ الْيَوْمَ سُمٌّ، وَلَا سِحْرٌ
Maksudnya:
 “
Sesiapa yang memakan tujuh biji kurma Ajwah pada waktu pagi, tidak akan memberi mudarat sebarang racun mahupun sihir kepadanya pada hari tersebut
.”
[9]
Begitu juga, riwayat daripada Aisyah R.Anha bahawa Nabi SAW bersabda:
إِنَّ فِي عَجْوَةِ الْعَالِيَةِ شِفَاءً – أَوْ إِنَّهَا تِرْيَاقٌ – أَوَّلَ الْبُكْرَةِ
Maksudnya:
 “
Sesungguhnya pada kurma Ajwah ‘Aliyah itu ada ubat penyembuh atau ia merupakan ubat penawar bagi racun, apabila dimakan pada awal pagi
.”
[10]
Imam al-Nawawi menyebutkan, ‘Aliyah ialah kawasan yang terdiri daripada kebun-kebun, perkampungan dan pekan dari dataran tinggi Madinah yang menuju ke arah Najd. Atau dataran rendah dari arah yang lain yang menuju ke Tihamah. Kawasan ‘Aliyah yang paling dekat dari Madinah adalah pada jarak 3 batu (mil) dan yang paling jauh adalah pada jarak 8 batu.
[11]
Manakala terdapat riwayat lain daripada Sa‘ad bin Abu Waqqas yang datang dengan lafaz tanpa menyebut kurma Ajwah:
مَنْ أَكَلَ سَبْعَ تَمَرَاتٍ مِمَّا بَيْنَ لَابَتَيْهَا حِينَ يُصْبِحُ، لَمْ يَضُرَّهُ سُمٌّ حَتَّى يُمْسِيَ
Maksudnya:
 “
Sesiapa yang memakan pada waktu pagi tujuh biji kurma, yang ditanam antara dua bebatuan hitam, tidak akan memberi mudarat kepadanya sebarang racun sehinggalah petang
.”
[12]
Namun, terdapat dalam
Mustakhraj Abi Awanah
, selepas disebutkan hadith di atas, dinukilkan pula kata-kata daripada Abu Tuwalah yang menyebut bahawa dia mendengar orang ramai menyebut kurma yang dimaksudkan ialah kurma Ajwah. Selain itu, Ibn Wahb turut menyebut perkara yang sama.
[13]
Begitu juga riwayat daripada Abu Hurairah R.A bahawa Nabi SAW bersabda:
والعَجوةُ مِنَ الجَنَّةِ، وهي شِفاءٌ مِنَ السُّمِّ
Maksudnya:
 “
Kurma Ajwah berasal dari syurga, dan ia merupakan penawar daripada racun.
”
[14]
Justeru berdasarkan kepada hadith-hadith ini, secara zahirnya sesiapa yang memakan tujuh biji kurma Ajwah pada waktu pagi akan terselamat daripada sebarang racun dan sihir. Walau bagaimanapun, al-Khattabi menyebutkan bahawa kurma Ajwah bermanfaat bagi mengubati racun dan sihir disebabkan oleh keberkatan doa Nabi SAW kepada kurma Madinah, dan bukan kerana khasiat kurma itu sendiri. Manakala Ibn al-Tin pula berpendapat bahawa berkemungkinan kurma yang dimaksudkan di sini ialah kurma yang secara khususnya terdapat di Madinah, yang tidak diketahui lagi pada masa sekarang.
[15]
 Hasil daripada dua kenyataan ini menatijahkan, tidak mungkin lagi untuk kita berpendapat bahawa ia adalah bersifat umum merangkumi kurma-kurma yang terdapat pada hari ini.
Selain itu, al-Maziri pula berpendapat bahawa perkara ini adalah antara perkara yang tidak dapat difikirkan munasabahnya (logiknya) melalui ilmu perubatan kerana kalaulah manfaat kurma sebagai penawar kepada racun dapat dibuktikan melalui ilmu perubatan, maka tiada keperluan lagi untuk meletakan had pada bilangan iaitu tujuh biji dan juga jenis iaitu kurma Ajwah. Boleh jadi ia adalah khusus bagi penduduk pada zaman Nabi SAW atau kebanyakan orang daripada mereka. Sekiranya tidak sabit penyembuhan tersebut berterusan berlaku sehingga kepada zaman kita pada kebanyakan orang, sekalipun ia berlaku pada ramai orang, maka kita boleh simpulkan bahawa ia bermaksud memberi penyembuhan dalam kebanyakan keadaan.
Manakala Qadhi ‘Iyad berpendapat fadhilat tersebut adalah khusus buat kurma Ajwa ‘Aliyah dan kurma-kurma yang ditanam di dalam Madinah (antara dua bebatuan hitam) sepertimana penawar yang hanya didapati dalam sebahagian ubat yang terdapat pada sebahagian kawasan dalam sebuah negeri dan bukan daripada jenis selainnya disebabkan oleh tanah dan udara (kawasan tertentu) yang memberi kesan. Sebahagian ulama yang lain pula menyatakan bahawa mengkhususkan kurma Madinah bagi fadhilat tersebut adalah jelas dapat dilihat melalui lafaz-lafaz pada matan hadith berkenaan. Adapun mengkhususkannya hanya pada zaman (Nabi SAW) sangat jauh (menyimpang). Malah, al-Qurtubi menyebutkan, secara zahirnya hadith-hadith tersebut menunjukkan kepada pengkhususan kurma Ajwah Madinah bagi menyembuhkan racun dan membatalkan sihir.
[16]
Tambahan lagi, Imam al-Nawawi ketika mensyarahkan hadith berkenaan kelebihan kurma Madinah menyebutkan, hadith-hadith ini menunjukkan kelebihan kurma Madinah dan kurma Ajwah. Begitu juga kelebihan memakan tujuh biji kurma pada waktu pagi. Namun kelebihan ini hanya khusus buat kurma Ajwah Madinah sahaja, dan bukannya pada kurma-kurma yang lain. Manakala, bilangan tujuh biji — yang disebutkan dalam hadith — termasuk dalam perkara yang hanya diketahui oleh Allah SWT akan hikmahnya. Sedangkan kita pula wajib beriman dan menerimanya, serta meyakini akan fadhilatnya (adalah benar) dan ada hikmahnya (akan perkara tersebut), sebagaimana ketetapan terhadap bilangan solat, kadar nisab di dalam zakat dan lain-lain.
[17]
 Selain itu, Ibn Qayyim al-Jauziyyah juga ada menukilkan pendapat yang menyatakan bahawa fadhilat tersebut — yakni terselamat dari racun dan sihir — hanya terdapat pada kurma Ajwah Madinah.
[18]
Kesimpulannya
Berdasarkan kepada perbahasan dan perbincangan di atas, kami berpendapat bahawa kelebihan mengenai memakan kurma ajwah sebanyak tujuh biji pada setiap pagi akan terselamat daripada racun dan sihir adalah benar dan sabit melalui hadith-hadith yang sahih. Selain itu, kami juga berpendapat bahawa kurma Ajwah yang dimaksudkan dalam hadith Nabi SAW, yang mana mempunyai kelebihan bagi menghindari racun dan sihir, adalah khusus buat kurma Ajwah Madinah sebagaimana yang telah dinyatakan oleh Imam al-Nawawi dan al-Qurtubi. Manakala kurma Ajwah ‘Aliyah pula adalah termasuk dalam kategori kurma Ajwah Madinah.
Semoga Allah SWT memberikan kefahaman yang jelas kepada kita semua dalam beragama. Ameen.
Wallahua‘lam.
Bertarikh: 25 Februari 2022 bersamaan 23 Rejab 1443H
[1]
 Riwayat al-Bukhari (6455)
[2]
 Lihat
Fath al-Bari
, 11/292.
[3]
 Lihat :
http://prpm.dbp.gov.my/Cari1?keyword=kurma
.
[4]
 Lihat disertasi bertajuk:
Tumbuhan Terpilih Menurut Perspektif Islam dan Sains Kesihatan
, oleh Sumaiyah binti Mohd. Tamizi, Disertasi ini dikemukakan untuk memenuhi keperluan bagi Ijazah Sarjana Falsafah, Institut Pengajian Siswazah Universiti Malaya Kuala Lumpur 2015, hal.  142.
[5]
 Lihat
al-Minhaj Syarh Sahih Muslim
, 12/50.
[6]
 Lihat
al-Mausu‘ah al-Fiqhiyyah al-Kuwaitiyyah
, 36/284; Lihat
al-Minhaj Syarh Sahih Muslim
, 14/3.
[7]
 Lihat
Fath al-Bari
,10/238;
Mirqah al-Mafatih
, 7/2705.
[8]
 Lihat
al-Tibb al-Nabawi
, hlm. 258.
[9]
 Riwayat al-Bukhari (5445); Muslim (2047)
[10]
 Riwayat Muslim (2048)
[11]
 Lihat
al-Minhaj Syarh Sahih Muslim
, 14/3.
[12]
 Riwayat Muslim (2047)
[13]
 Lihat
Mustakhraj Abi Awanah
, 5/189.
[14]
 Riwayat Ahmad (8037); al-Tirmizi (2066); Ibn Majah (3455); Ahmad Syakir menyatakan bahawa sanadnya adalah sahih.
[15]
 Lihat
Fath al-Bari
, 10/239.
[16]
 Lihat
Fath al-Bari
, 10/240.
[17]
 Lihat
al-Minhaj Syarh Sahih Muslim
, 14/3.
[18]
 Lihat
al-Tibb al-Nabawi
, hlm. 258.


#572 Antara Doktor Lelaki Muslim dan Doktor Perempuan Bukan Muslim

-29%
Ebook

Siri Solat Sunat
Solat Sunat Dhuha

RM
7.00

RM
5.00
Tambah Troli
-44%
Ebook

Siri Solat Sunat
Solat Sunat Tahajjud

RM
9.00

RM
5.00
Tambah Troli

Siri Solat Sunat
Solat Sunat Tarawih

RM
5.00
Tambah Troli

Ebook
[Ebook] Tips Langsaikan Hutang

RM
5.00
Tambah Troli

Inspirasi Hidup
Demi Masa: Peliharalah

RM
5.00
Tambah Troli

Kajian Ilmiah
Tahun Baru : Penghijrahan ke Arah yang Lebih Baik

RM
5.00
Tambah Troli
-50%

Uncategorized
Pengajian Sahih Al-Bukhari
Rated
5.00
 out of 5

RM
120.00

RM
60.00
Tambah Troli
-60%

Uncategorized
Kursus Syarah Inilah Doaku

RM
50.00

RM
20.00
Tambah Troli

Kajian Al-Fitan Wa Al-Malahim
Tanda-tanda Kecil Kiamat (Siri 1)

RM
6.00
Tambah Troli

Kajian Al-Fitan Wa Al-Malahim
Tanda-tanda Kecil Kiamat (Siri 2)

RM
6.00
Tambah Troli

Inspirasi Hidup
Aplikasi Tokoh dalam Memelihara Masa

RM
5.00
Tambah Troli

Inspirasi Hidup
Ulama Memelihara Masa

RM
5.00
Tambah Troli

Ebook
Menggapai Kematian yang Husnul Khatimah

RM
6.00
Tambah Troli

Kajian Al-Fitan Wa Al-Malahim
[Ebook] Terbitnya Matahari dari Arah Barat

RM
6.00
 –
RM
8.00
Pilih Pakej

Kajian Al-Fitan Wa Al-Malahim
Tiupan Sangkakala Pada Hari Kiamat

RM
6.00
Tambah Troli

Kajian Al-Fitan Wa Al-Malahim
Penghancuran Ka’abah

RM
6.00
Tambah Troli

Buku Fizikal
Dajjal Hakikat Tanda Akhir Zaman

RM
10.00
Tambah Troli
Soalan:
Assalamualaikum w.b.t. Siapakah yang lebih patut diutamakan, antara doktor lelaki Muslim dengan doktor perempuan bukan Muslim bagi menyambut kelahiran bayi? Mohon pencerahan. Terima kasih.
Jawapan:
Waalaikumussalam w.b.t.
Alhamdulillah, segala puji bagi Allah SWT, selawat dan salam kepada junjungan besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga Hari Kiamat.
Umumnya, Islam sangat menitikberatkan soal penjagaan aurat, bukan sahaja di dalam solat, bahkan juga di luar solat yang melibatkan interaksi sesama manusia dalam kehidupan seharian. Firman Allah SWT:
قُل لِّلْمُؤْمِنِينَ يَغُضُّوا مِنْ أَبْصَارِهِمْ وَيَحْفَظُوا فُرُوجَهُمْ ۚ ذَٰلِكَ أَزْكَىٰ لَهُمْ ۗ
Maksudnya:
 “
Katakanlah (wahai Muhammad) kepada orang-orang lelaki yang beriman supaya mereka menyekat pandangan mereka (daripada memandang yang haram), dan memelihara kehormatan mereka yang demikian itu lebih suci bagi mereka
.”
[1]
Ayat di atas merupakan perintah daripada Allah SWT kepada Nabi agar berpesan kepada orang-orang lelaki beriman supaya menundukan pandangan mereka daripada wanita-wanita dan aurat-aurat yang tidak halal buat mereka. Begitu juga memelihara kemaluan mereka daripada perkara-perkara yang diharamkan oleh Allah SWT seperti zina, liwat, mendedahkan aurat dan lain-lain. Demikian itu adalah lebih suci bagi mereka.
[2]
Aurat dari segi syarak bermaksud semua anggota yang wajib ditutup atau yang haram dilihat.
[3]
 Oleh itu, syarak tidak membenarkan orang lelaki untuk melihat kepada aurat wanita ajnabi — atau sebaliknya — melainkan terdapat suatu keperluan dan
ḍarurah
 (keperluan mendesak) untuknya. Antara bentuk pengecualian ialah rawatan
al-faṣdu
 (
venesection, venipuncture, phlebotomy
), berbekam, dan rawatan am. Ini kerana jika diharamkan akan mendatangkan
haraj
 — yakni kesukaran — sedangkan
ḥaraj
 dihilangkan oleh syarak. Justeru, boleh bagi seorang lelaki merawat wanita dan wanita merawat lelaki.
[4]
 Selain itu, perkara ini juga bertepatan dengan kaedah:
الضَّرُورَاتُ تُبِيحُ الْمَحْظُورَاتِ
Maksudnya:
 “
Mudarat mengharuskan yang haram.
”
[5]
Tiada khilaf dalam kalangan ulama berkenaan keharusan seorang doktor melihat aurat pesakitnya ketika merawat, sekiranya ada keperluan mendesak sebagaimana syarat-syarat yang telah digariskan oleh syarak seperti ditemani oleh mahram, suami atau wanita yang
thiqah
 (dipercayai), tidak boleh berdua-duaan yang berlainan jantina antara pesakit dan perawat, dan lain-lain.
Walau bagaimanapun, kaedah ini juga mestilah diikat dengan kaedah lain yang menyatakan bahawa:
الضَّرُورَات تُقَدَّرُ بِقَدْرِهَا
Maksudnya
: “
Mudarat (hanya diambil) cukup sekadar yang perlu sahaja
.”
[6]
Dapat difahami daripada kaedah di atas, seorang doktor hanya boleh melihat aurat pesakitnya, memegang atau lain-lain perkara, hanyalah ketika adanya keperluan mendesak, bagi tujuan merawatnya dan menolak kemudaratan.
Perbuatan tersebut hanya dibenarkan setakat yang perlu sahaja dan tidak boleh lebih daripada itu.
 Contohnya, sekiranya bagi merawat pesakit cukup dengan hanya mendedahkan pehanya, maka tidak boleh membuka auratnya sehingga lebih daripada itu atau sekiranya cukup dapat dikenalpasti sakitnya hanya dengan memegangnya secara berlapik, maka tidak boleh memegangnya tanpa berlapik dan lain-lain.
Termasuk juga dalam perkara ini adalah mengutamakan doktor lelaki bagi pesakit lelaki, doktor perempuan bagi pesakit perempuan kerana ini lebih selamat dan jauh daripada fitnah. Manakala ketika perlu melihat kepada aurat pesakit perempuan utamakan dahulu doktor perempuan Muslim, kemudian barulah doktor perempuan bukan Muslim, kemudian doktor lelaki Muslim dan akhir sekali barulah doktor lelaki bukan Muslim. Jika tiada keperluan dan cukup hanya dengan doktor perempuan Muslim — yakni yang bukan pakar — maka tidak boleh sama sekali menyingkap aurat pesakit perempuan tadi di hadapan doktor lelaki sekalipun dia adalah doktor pakar — yakni bagi sakit berkenaan.

[give_form id=”14962″]
Peringkat keutamaan
Ulama dalam kalangan mazhab Syafi‘i telah meletakan syarat bahawa seorang doktor lelaki boleh merawat pesakit wanita sekiranya ketiadaan doktor perempuan yang berkepakaran bagi merawatnya, termasuklah doktor perempuan kafir. Begitu juga sebaliknya, jika pesakit seorang lelaki. Dalam isu ini, al-Bulqini berpendapat diutamakan doktor perempuan Muslim bagi merawat pesakit perempuan, kemudian doktor perempuan kafir, kemudian mahramnya yang Muslim, kemudian mahramnya yang kafir, kemudian barulah doktor lelaki Muslim dan akhir sekali barulah doktor lelaki kafir.
[7]
Selain itu,
al-Lajnah al-Daimah
 juga pernah ditanya berkenaan bolehkah seorang perempuan pergi mendapatkan rawatan daripada seorang doktor lelaki pakar sakit puan yang beragama kristian? Mereka menjawab, bagi seorang pesakit perempuan sepatutnya ialah mendapatkan rawatan daripada doktor wanita pakar sakit puan yang beragama Islam. Sekiranya tiada, barulah boleh beralih kepada doktor wanita kristian. Sekiranya tiada juga dan keadaan mendesak bagi mendapatkan rawatan boleh pergi mendapatkan rawatan daripada doktor lelaki Muslim dengan syarat bersamanya mahram. Sekiranya tiada juga barulah boleh mendapatkan rawatan daripada doktor lelaki kristian.
[8]
Selain daripada itu, Mantan Mufti Besar Arab Saudi, Ibn Baz juga pernah ditanya berkenaan yang manakah patut didahulukan antara doktor wanita kafir dengan doktor lelaki Muslim sekiranya pesakit seorang wanita? Beliau menjawab dengan berpendapat bahawa doktor wanita kafir lebih didahulukan berbanding doktor lelaki Muslim kerana ia melibatkan aurat wanita dan ini lebih selamat. Secara peringkatnya (jika pesakit seorang wanita), dahulukan doktor wanita Muslimah, kemudian doktor wanita kafir, kemudian doktor lelaki Muslim dan barulah doktor lelaki kafir sekiranya perlu — yakni adanya keperluan mendesak. Seboleh-bolehnya elakkan daripada mendapatkan khidmat doktor-doktor kafir, sebaliknya dahulukan khidmat daripada doktor-doktor Muslim. Akan tetapi tidak mengapa menggunakan khidmat doktor-doktor kafir jika ada keperluan mendesak serta kekurangan doktor-doktor Muslim dan Muslimah dengan syarat mereka tidak memudaratkan orang Islam dan mengajak kepada agama mereka.
[9]
Tambahan pula, perkara ini turut disokong oleh
waqi‘
 dan realiti semasa yang berbeza dengan zaman dahulu. Antara sebab yang membawa kepada larangan mendedahkan aurat seorang Muslimah di hadapan seorang wanita kafir kerana mereka yakni wanita kafir itu menceritakan rupa paras wanita Muslimah — termasuk yang terlindung — kepada lelaki yang kafir. Hal ini adalah sebagaimana riwayat daripada Umar R.A, beliau berkata:
“Sesungguhnya tidak dibenarkan bagi wanita ahli kitab (kafir) masuk ke dalam hammam (bilik mandi awam) bersama wanita Muslimah di dalamnya kerana kemungkinan wanita kafir itu akan menceritakan rupa paras wanita Muslimah kepada lelaki yang kafir. Oleh yang demikian, apa yang boleh dilihat oleh wanita kafir kepada wanita Muslimah adalah seperti seorang lelaki ajnabi kepada seorang wanita. Akan tetapi boleh untuk wanita kafir itu melihat bahagian yang (biasanya) terdedah pada wanita Muslimah ketika bekerja.”
[10]
Oleh yang demikian, kita mesti meraikan realiti semasa yang berbeza dengan zaman dahulu. Kini, para doktor diwajibkan untuk mengikut kod etika dan tatakelakuan bagi memastikan mereka melaksanakan tugas dengan sebaiknya, beretika dan profesional. Sebarang pelanggaran terhadap panduan dan kod etika ini, mereka boleh dikenakan tindakan disiplin dan tatatertib.
[11]
 Selain itu, para doctor juga terikat dengan Akta Perubatan 1971 yang mana salah satu fungsinya menentukan dan mengawal perilaku dan tata etika pengamal perubatan yang berdaftar.
Tambahan lagi, Jabatan Kemajuan Islam Malaysia (JAKIM)
[12]
 juga telah mengeluarkan satu garis panduan berkenaan etika bagi menjaga aurat mayat ketika bedah siasat yang mana merujuk kepada keputusan Persidangan
Majma‘ al-Fiqh al-Islami
 (
Islamic Fiqh Academic
) di Brunei Darussalam pada 21-27 Jun 1993 mengenai wanita yang ingin mendapatkan rawatan perlu mengikut keutamaan berikut:
Doktor perempuan Muslim pakar.
Doktor perempuan bukan Muslim pakar.
Doktor lelaki Muslim pakar.
Doktor lelaki bukan Muslim pakar. Islam mengharuskan rawatan lelaki terhadap perempuan dan sebaliknya dengan syarat-syarat seperti berikut:
Tidak bersendirian
Menahan pandangan mata
Menyentuh di tempat yang berkaitan
Menyediakan doktor pakar mengikut jantina
Kesimpulannya
Justeru, berdasarkan kepada perbahasan di atas, dengan mengambil kira
waqi‘
 dan realiti semasa hari ini, kami berpendapat bahawa jika pesakit seorang perempuan beragama Islam, maka turutan keutamaan hendaklah diberikan kepada doktor perempuan Muslimah, kemudian doktor perempuan bukan Muslim, kemudian doktor lelaki Muslim dan — jika keperluan mendesak — barulah doktor lelaki bukan Muslim.
Kami berpendapat sedemikian kerana dalam keadaan terpaksa melihat aurat daripada jantina yang sama adalah lebih ringan — berbanding sebaliknya.
[13]
 Lebih-lebih lagi, dari segi psikologi, seorang pesakit wanita akan lebih senang dan berasa selamat sekiranya doktor yang merawatnya adalah daripada jantina yang sama. Begitulah juga sebaliknya, jika pesakit seorang lelaki. Hal ini kerana kita tidak dapat menafikan bahawa wanita akan lebih mengetahui perkara-perkara berkaitan kewanitaan daripada lelaki, dan begitulah juga lelaki akan lebih mengetahui perkara-perkara berkaitan kelakian berbanding seorang wanita. Bak kata para ulama:
أَنَّ الـمُبَاشِرَ لِلأَمْرِ أَعْلَمُ بِهِ مِنَ الـمُخْبَرِ عَنْهُ
Maksudnya:
 “Seseorang yang terlibat secara langsung dalam sesuatu perkara itu lebih mengetahui akannya berbanding orang yang disampaikan berkenaannya.”
[14]
Walau bagaimanapun, perkara tersebut tetap terikat dengan syarat bahawa pendedahan aurat tersebut adalah sekadar yang perlu bagi rawatan tersebut dan tidak lebih daripada itu, serta tidak menimbulkan fitnah dan menjatuhkan maruah orang Islam.
Semoga Allah SWT memberikan kefahaman yang jelas kepada kita semua dalam beragama. Ameen.
Wallahua‘lam.
Bertarikh: 25 Februari 2022 bersamaan 23 Rejab 1443H
[1]
 Surah al-Nur: 30
[2]
 Lihat
al-Tafsir al-Muyassar
, hlm. 353.
[3]
 Lihat
al-Fiqh al-Manhaji,
1/124.
[4]
 Lihat
al-Mu‘tamad fi al-Fiqh al-Syafi‘i
, 4/50.
[5]
 Lihat
al-Qawaid wa al-Dhawabit al-Fiqhiyyah al-Mutadhamminah li al-Taisir
, 1/287.
[6]
 Lihat
Mausu‘ah al-Qawaid al-Fiqhiyyah
, 6/264.
[7]
 Lihat
al-Mausu‘ah al-Fiqhiyyah al-Kuwaitiyyah
, 12/137.
[8]
 Lihat
Fatawa al-Lajnah al-Daimah
, 17/260.
[9]
 Lihat : https://binbaz.org.sa/fatwas/13645/ ايهما-يقدم-الطبيبة-الكافرة-ام-الطبيب-المسلم-بالنسبة-للمراة .
[10]
 Lihat
al-Mu‘tamad fi al-Fiqh al-Syafi‘i
, 4/50.
[11]
 Lihat
Kod Etika dan Tatakelakuan,
KKM, hlm. 15.
[12]
 Lihat :
http://www.islam.gov.my/rujukan/garis-panduan/53-garis-panduan-bedah-siasat-mayat-menurut-perspektif-islam
.
[13]
 Lihat
al-Mausu‘ah al-Fiqhiyyah al-Kuwaitiyyah
, 12/136.
[14]
 Lihat
Fath al-Mun‘im
, 4/553.


#573 Disunatkan Diam Sejenak selepas Membaca Surah Pilihan dalam Solat

-29%
Ebook

Siri Solat Sunat
Solat Sunat Dhuha

RM
7.00

RM
5.00
Tambah Troli
-44%
Ebook

Siri Solat Sunat
Solat Sunat Tahajjud

RM
9.00

RM
5.00
Tambah Troli

Siri Solat Sunat
Solat Sunat Tarawih

RM
5.00
Tambah Troli

Ebook
[Ebook] Tips Langsaikan Hutang

RM
5.00
Tambah Troli

Inspirasi Hidup
Demi Masa: Peliharalah

RM
5.00
Tambah Troli

Kajian Ilmiah
Tahun Baru : Penghijrahan ke Arah yang Lebih Baik

RM
5.00
Tambah Troli
-50%

Uncategorized
Pengajian Sahih Al-Bukhari
Rated
5.00
 out of 5

RM
120.00

RM
60.00
Tambah Troli
-60%

Uncategorized
Kursus Syarah Inilah Doaku

RM
50.00

RM
20.00
Tambah Troli

Kajian Al-Fitan Wa Al-Malahim
Tanda-tanda Kecil Kiamat (Siri 1)

RM
6.00
Tambah Troli

Kajian Al-Fitan Wa Al-Malahim
Tanda-tanda Kecil Kiamat (Siri 2)

RM
6.00
Tambah Troli

Inspirasi Hidup
Aplikasi Tokoh dalam Memelihara Masa

RM
5.00
Tambah Troli

Inspirasi Hidup
Ulama Memelihara Masa

RM
5.00
Tambah Troli

Ebook
Menggapai Kematian yang Husnul Khatimah

RM
6.00
Tambah Troli

Kajian Al-Fitan Wa Al-Malahim
[Ebook] Terbitnya Matahari dari Arah Barat

RM
6.00
 –
RM
8.00
Pilih Pakej

Kajian Al-Fitan Wa Al-Malahim
Tiupan Sangkakala Pada Hari Kiamat

RM
6.00
Tambah Troli

Kajian Al-Fitan Wa Al-Malahim
Penghancuran Ka’abah

RM
6.00
Tambah Troli

Buku Fizikal
Dajjal Hakikat Tanda Akhir Zaman

RM
10.00
Tambah Troli
Soalan:
Assalamualaikum w.b.t. Adakah disunatkan untuk diam sejenak selepas membaca surah pilihan dan sebelum mengangkat takbir untuk rukuk? Mohon pencerahan. Terima kasih.
Jawapan:
Waalaikumussalam w.b.t.
Alhamdulillah, segala puji bagi Allah SWT, selawat dan salam kepada junjungan besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga Hari Kiamat.
Bagi menjawab soalan yang diajukan, kami nyatakan terlebih dahulu di sini beberapa tempat di dalam solat yang disunatkan padanya untuk diam seketika bagi orang yang sedang mendirikan solat. Menurut Habib Hasan bin Ahmad al-Kaff dan al-Sayyid Ahmad al-Syatiri bahawa disunatkan bagi orang yang sedang mendirikan solat untuk diam di dalam solat mereka pada enam tempat. Setiap tempat tersebut disunatkan pula untuknya diam dengan kadar tempoh bacaan “Subhanallah”. Tempat-tempat tersebut ialah:
Antara takbiratul ihram dan doa iftitah.
Antara doa iftitah dan isti’azah.
Antara isti’azah dan surah al-Fatihah.
Antara akhir ayat di dalam surah al-Fatihah dan lafaz “Amin”.
Antara lafaz “Amin” dan bacaan surah (selain al-Fatihah). Disunatkan juga bagi imam untuk memanjangkan diamnya itu di dalam solat jahriyyah bagi memberi ruang kepada makmum menyelesaikan bacaan surah al-Fatihah mereka.
Antara surah (selain al-Fatihah) dan rukuk.
[1]

[give_form id=”14962″]
Perkara yang sama turut disebutkan oleh Imam al-Nawawi, namun beliau hanya menyebutkannya sebanyak empat tempat sebagaimana berikut:
Selepas mengangkat takbiratul ihram bagi membaca doa iftitah.
Selepas selesai membaca surah al-Fatihah iaitu antara akhir ayat di dalamnya dan lafaz “Amin”, dengan kadar diam yang singkat, supaya orang ramai tidak menganggap bahawa lafaz “Amin” itu sebahagian daripada surah al-Fatihah.
Selepas lafaz “Amin” dengan kadar diam yang agak lama, supaya makmum ada ruang untuk menyelesaikan bacaan al-Fatihah mereka.
Selepas selesai membaca surah (pilihan) dengan kadar diam yang sangat singkat, supaya ia menjadi pemisah antara bacaan surah tadi dan lafaz takbir untuk rukuk.
[2]
Justeru jelaslah bahawa perbuatan diam sejenak selepas selesai membaca surah pilihan dan sebelum mengangkat takbir untuk rukuk adalah disunatkan, dengan kadar tempoh yang sangat singkat atau lebih kurang kadar bacaan “Subhanallah”.
Perkara ini adalah berdasarkan kepada hadith al-Hasan al-Basri daripada riwayat Samurah bin Jundub R.A bahawa:
أَنَّ رَسُولَ اللهِ صَلَّى اللهُ عَلَيْهِ وَسَلَّمَ كَانَتْ لَهُ سَكْتَتَانِ، سَكْتَةٌ حِينَ يَفْتَتِحُ الصَّلَاةَ، وَسَكْتَةٌ إِذَا فَرَغَ مِنَ السُّورَةِ الثَّانِيَةِ، قَبْلَ أَنْ يَرْكَعَ، فَذُكِرَ ذَلِكَ لِعِمْرَانَ بْنِ حُصَيْنٍ، فَقَالَ: كَذَبَ سَمُرَةُ، فَكَتَبَ فِي ذَلِكَ إِلَى الْمَدِينَةِ إِلَى أُبَيِّ بْنِ كَعْبٍ فَقَالَ: صَدَقَ سَمُرَةُ
Maksudnya:

“Sesungguhnya Rasulullah SAW telah diam (di dalam solatnya) pada dua tempat, diamnya (yang pertama) ialah ketika awal solat (waktu doa iftitah) dan diamnya (yang kedua) pula ialah selepas selesai membaca surah yang kedua, sebelum Baginda rukuk. Lalu perkara itu diceritakan kepada ‘Imran bin Husain. Beliau menjawab: ‘Samurah telah berbohong.’ Lalu beliau menulis pula surat mengenai perkara itu kepada Ubai bin Ka‘ab di Madinah, ternyata Ubai berkata: ‘Samurah berkata benar.’”
[3]

Hikmah perbuatan diam itu adalah supaya ia menjadi pemisah antara bacaan surah dan lafaz takbir untuk rukuk.
[4]
 Tambahan lagi, Ibn Qudamah juga ada meletakan satu fasal mengenai apabila selesai membaca surah — yakni selain surah al-Fatihah. Kemudian beliau menukilkan kenyataan Imam Ahmad yang menyatakan bahawa:
يَثْبُتُ قَائِمًا، وَيَسْكُتُ حَتَّى يَرْجِعَ إلَيْهِ نَفَسُهُ قَبْلَ أَنْ يَرْكَعَ، وَلَا يَصِلُ قِرَاءَتَهُ بِتَكْبِيرَةِ الرُّكُوعِ
Maksudnya:

“Tetaplah berdiri dan diam sehingga kembali fokus sebelum rukuk dan janganlah menyambung bacaan (surah tersebut) dengan takbir untuk rukuk.”
[5]
Selain itu juga, dapat difahami daripada kenyataan Imam Ahmad di atas bahawa seolah-olah diam itu menjadi isyarat kepada orang yang sedang mendirikan itu, supaya jangan tergesa-gesa dan tergopoh gapah ketika menunaikan ibadah solat sehingga dilihat seperti menggabungkan dua bacaan berbeza, yang sepatutnya dipisahkan. Akan tetapi, sebaliknya tunaikanlah ibadah solat itu dengan penuh kusyuk dan berfokus.
Kesimpulannya
Justeru, berdasarkan kepada perbincangan di atas, kami berpendapat bahawa disunatkan kepada orang yang sedang mendirikan solat untuk diam sebentar selepas selesai membaca surah pilihan dan sebelum mengangkat dan melafazkan takbir untuk rukuk, dengan kadar tempoh yang sangat singkat atau lebih kurang pada kadar bacaan “Subhanallah”.
Hikmahnya, supaya diam tersebut menjadi pemisah antara bacaan surah pilihan tadi dan lafaz takbir sebelum rukuk, serta menjadi isyarat dan ingatan buat orang yang sedang mendirikan solat itu agar tidak tergesa-gesa mahupun tergopoh gapah dalam menunaikan ibadah solat.
Semoga Allah SWT memberikan kefahaman yang jelas kepada kita semua dalam beragama. Ameen.
Wallahua‘lam.
Bertarikh: 25 Februari 2022 bersamaan 23 Rejab 1443H
[1]
 Lihat
al-Taqrirat al-Sadidah
, hlm. 238 dan
Nail al-Raja’
, hlm. 193-194.
[2]
 Lihat
al-Majmu’ Syarh al-Muhazzab
, 3/395.
[3]
 Riwayat Ahmad (20166)
[4]
 Lihat
al-Tibyan fi Adab Hamalah al-Quran
, hlm. 93.
[5]
 Lihat
al-Mughni
, 1/356-357.


#574 Kurma Barni

-29%
Ebook

Siri Solat Sunat
Solat Sunat Dhuha

RM
7.00

RM
5.00
Tambah Troli
-44%
Ebook

Siri Solat Sunat
Solat Sunat Tahajjud

RM
9.00

RM
5.00
Tambah Troli

Siri Solat Sunat
Solat Sunat Tarawih

RM
5.00
Tambah Troli

Ebook
[Ebook] Tips Langsaikan Hutang

RM
5.00
Tambah Troli

Inspirasi Hidup
Demi Masa: Peliharalah

RM
5.00
Tambah Troli

Kajian Ilmiah
Tahun Baru : Penghijrahan ke Arah yang Lebih Baik

RM
5.00
Tambah Troli
-50%

Uncategorized
Pengajian Sahih Al-Bukhari
Rated
5.00
 out of 5

RM
120.00

RM
60.00
Tambah Troli
-60%

Uncategorized
Kursus Syarah Inilah Doaku

RM
50.00

RM
20.00
Tambah Troli

Kajian Al-Fitan Wa Al-Malahim
Tanda-tanda Kecil Kiamat (Siri 1)

RM
6.00
Tambah Troli

Kajian Al-Fitan Wa Al-Malahim
Tanda-tanda Kecil Kiamat (Siri 2)

RM
6.00
Tambah Troli

Inspirasi Hidup
Aplikasi Tokoh dalam Memelihara Masa

RM
5.00
Tambah Troli

Inspirasi Hidup
Ulama Memelihara Masa

RM
5.00
Tambah Troli

Ebook
Menggapai Kematian yang Husnul Khatimah

RM
6.00
Tambah Troli

Kajian Al-Fitan Wa Al-Malahim
[Ebook] Terbitnya Matahari dari Arah Barat

RM
6.00
 –
RM
8.00
Pilih Pakej

Kajian Al-Fitan Wa Al-Malahim
Tiupan Sangkakala Pada Hari Kiamat

RM
6.00
Tambah Troli

Kajian Al-Fitan Wa Al-Malahim
Penghancuran Ka’abah

RM
6.00
Tambah Troli

Buku Fizikal
Dajjal Hakikat Tanda Akhir Zaman

RM
10.00
Tambah Troli
Soalan:
Assalamualaikum w.b.t. Boleh ceritakan sedikit tentang kurma Barni. Terima kasih.
Jawapan:
Waalaikumussalam w.b.t.
Alhamdulillah, segala puji bagi Allah SWT, selawat dan salam kepada junjungan besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga Hari Kiamat.
Kami mulakan dengan sebuah riwayat daripada Abu Hurairah R.A, beliau berkata:
مَا شَبِعَ آلُ مُحَمَّدٍ صَلَّى اللَّهُ عَلَيْهِ وَسَلَّمَ مِنْ طَعَامٍ وَاحِدٍ ثَلَاثًا حَتَّى قُبِضَ صَلَّى اللَّهُ عَلَيْهِ وَسَلَّمَ إِلَّا الْأَسْوَدَيْنِ: التَّمْرَ وَالْمَاءَ
Maksudnya:

“Keluarga Muhammad SAW tidak pernah kenyang selama tiga malam berturut-turut dengan memakan hanya satu hidangan melainkan dengan aswadain; iaitu kurma dan air, sehinggalah Baginda wafat.”
[1]
Al-Qadhi ‘Iyad menyebutkan bahawa hadith di atas merupakan dalil yang menunjukkan mengenai kelebihan bersifat zuhud dengan dunia dan bersikit-sikit dengannya — yakni mengambil sekadar yang perlu sahaja.
[2]
Selain itu, ia juga merupakan antara makanan asasi bagi penduduk Madinah ketika itu. Tambahan lagi, kurma merupakan makanan yang kaya dengan pelbagai nutrient dan khasiat.
[3]
Kurma Barni
Imam al-Nawawi menyebutkan bahawa terdapat sebanyak 120 jenis kurma Madinah
[4]
 dan kurma Barni adalah salah satu jenis kurma yang boleh didapati di Madinah sebagaimana Ajwah, Sukari dan lain-lain. Tambahan pula, al-Hafiz Ibn Hajar al-‘Asqalani turut menyebutkan bahawa kurma Barni merupakan salah satu jenis kurma yang diketahui dan dikenali — oleh penduduk Madinah.
[5]
 Selain itu, Ibn Manzur juga ada menyebutkan dalam kitabnya bahawa kurma Barni ialah salah satu jenis daripada kurma, warnanya kekuningan dan buahnya berbentuk bulat. Ia juga adalah sebaik-baik kurma. Kemudian, beliau menukilkan daripada pengarang
al-Tahzib
 yang menyatakan bahawa kurma Barni warnanya merah kekuningan-kuningan, kulitnya agak tebal dan rasanya manis.
[6]

[give_form id=”14962″]
Kelebihan kurma Barni
Terdapat riwayat yang disandarkan kepada Nabi SAW yang menyatakan berkenaan kelebihan kurma Barni. Kami sebutkan sebahagian daripada riwayat tersebut, antaranya seperti yang dinukilkan oleh Abu Nu‘aim al-Asfahani dalam kitabnya daripada Ali bin Abu Talib R.A bahawa:
جَاءَ جِبْرِيلُ إِلَى النَّبِيِّ صَلَّى اللَّهُ عَلَيْهِ وَسَلَّمَ فَقَالَ: يَا مُحَمَّدُ خَيْرُ تَمَرَاتِكُمُ الْبَرْنِيُّ
Maksudnya:
 “
Jibril datang kepada Nabi SAW dan berkata: ‘Wahai Muhammad, sebaik-baik kurma bagi kamu ialah kurma Barni.’
”
[7]
Begitu juga, al-Hakim ada menyebutkan dalam kitabnya daripada riwayat Abu Sa‘id al-Khudri dengan sedikit lafaz tambahan bahawa Nabi SAW bersabda:
خَيْرُ تَمَرَاتِكُمُ الْبَرْنِيُّ يُخْرِجُ الدَّاءَ وَلَا دَاءَ فِيهِ
Maksudnya:

“Sebaik-baik kurma bagi kamu ialah kurma Barni. Ia menghilangkan penyakit dan tiada penyakit padanya.”
[8]
Selain itu, Imam Ahmad juga ada meriwayatkan dalam musnadnya daripada riwayat Syihab bin ‘Abbad dengan lafaz:
أَمَا إِنَّهُ خَيْرُ تَمْرِكُمْ، وَأَنْفَعُهُ لَكُمْ
Maksudnya:
 “
Adapun sesungguhnya ia (kurma Barni) adalah sebaik-baik kurma bagi kamu, dan yang paling bermanfaat untuk kamu
.”
[9]
Hadith-hadith ini telah diriwayatkan daripada jalur yang pelbagai. Antaranya, daripada Ali bin Abu Talib, Anas bin Malik, Buraidah bin Husaib al-Aslami, Abu Sa‘id al-Khudri dan lain-lain. Para ulama hadith berbeza pendapat mengenai darjat riwayat-riwayat hadith berkenaan. Ada dalam kalangan mereka yang berpendapat ia adalah dhaif atau tidak sahih dan ada juga yang berpendapat ia adalah sahih. Di sini kami nukilkan sebahagian pendapat ulama berkenaan hadith-hadith tersebut:
Ibn al-Jauzi menyatakan bahawa tidak ada satu pun daripada hadith-hadith ini yang sahih.
[10]
Al-Haithami berpendapat bahawa hadith yang diriwayatkan oleh al-Tabarani dalam
al-Ausat
, di dalamnya terdapat perawi yang bernama Sa‘id bin Suwaid dan dia adalah lemah (
dhaif
). Manakala hadith yang diriwayatkan oleh Imam Ahmad pula perawi-perawinya adalah
thiqah
.
[11]
Al-Hakim menyebutkan bahawa hadith daripada Anas bin Malik sanadnya adalah sahih tetapi tidak dikeluarkan oleh al-Bukhari dan Muslim. Padanya terdapat
syahid
 daripada hadith Abu Sa‘id al-Khudri.
[12]
Manakala al-Albani menyimpulkan bahawa hadith ini adalah sahih disisinya berdasarkan kepada keseluruhan
syawahid
nya dan kebanyakkan hadith-hadith tersebut tidak terlalu berat
dhaif
nya (tidak terlalu lemah).
[13]
Tambahan lagi, sebahagian ulama sedikit
tasahul
 — yakni tidak meletakkan syarat yang terlalu ketat — dalam menerima riwayat-riwayat pada perkara yang tidak berkaitan dengan sifat-sifat Allah dan hukum-hakam syariah yang melibatkan halal dan haram. Mengenai hal ini, Ibn Solah pernah menyebutkan bahawa harus di sisi ahli hadith dan ulama selain mereka sedikit
tasahul
 dalam menerima sanad-sanad dan riwayat daripada jenis-jenis hadith dhaif — tetapi bukannya palsu — tanpa perlu dijelaskan kedhaifannya iaitu pada perkara-perkara selain daripada yang berkaitan dengan sifat-sifat Allah dan hukum-hakam syariah yang melibatkan soal halal dan haram atau selain daripada kedua-duanya. Perkara (yang diberi kelonggaran) itu adalah seperti peringatan-peringatan, kisah-kisah,
fadha’il al-A‘mal
 (kelebihan-kelebihan beramal) dan seluruh perkara yang berkaitan
al-Targhib
 (galakkan) dan
al-Tarhib
 (ancaman), serta seluruh perkara yang tidak berkaitan dengan hukum-hakam dan akidah.
[14]
Kurma Barni termasuk dalam jenis kurma yang bermutu
Sekalipun terdapat ulama yang berpendapat bahawa hadith yang menceritakan mengenai kelebihan kurma Barni itu adalah dhaif atau tidak sabit daripada Nabi SAW, akan tetapi maknanya adalah sahih. Hal ini kerana kurma Barni termasuk dalam jenis kurma-kurma yang baik dan bermutu. Perkara ini jelas dapat dilihat melalui riwayat Abu Sa‘id al-Khudri R.A, beliau berkata:
جَاءَ بِلاَلٌ إِلَى النَّبِيِّ صَلَّى اللهُ عَلَيْهِ وَسَلَّمَ بِتَمْرٍ بَرْنِيٍّ، فَقَالَ لَهُ النَّبِيُّ صَلَّى اللهُ عَلَيْهِ وَسَلَّمَ: مِنْ أَيْنَ هَذَا؟ قَالَ بِلاَلٌ: كَانَ عِنْدَنَا تَمْرٌ رَدِيءٌ، فَبِعْتُ مِنْهُ صَاعَيْنِ بِصَاعٍ، لِنُطْعِمَ النَّبِيَّ صَلَّى اللهُ عَلَيْهِ وَسَلَّمَ، فَقَالَ النَّبِيُّ صَلَّى اللهُ عَلَيْهِ وَسَلَّمَ عِنْدَ ذَلِكَ: أَوَّهْ أَوَّهْ! عَيْنُ الرِّبَا عَيْنُ الرِّبَا، لاَ تَفْعَلْ ذَلِكَ، وَلَكِنْ إِذَا أَرَدْتَ أَنْ تَشْتَرِيَ فَبِعِ التَّمْرَ بِبَيْعٍ آخَرَ، ثُمَّ اشْتَرِ بِهِ
Maksudnya:

“Bilal datang menemui Nabi SAW dengan membawa bersama kurma Barni. Lalu Nabi SAW bertanya kepadanya: ‘Dari manakah (kurma) ini?’ Bilal menjawab: ‘Pada asalnya aku mempunyai kurma yang tidak elok, lalu aku jual dua gantang (kurma itu) dengan segantang (kurma Barni) untuk kami berikan kepada Nabi SAW makan.’ Lantas Nabi SAW bersabda: ‘Jangan! Jangan! Itulah riba! Itulah riba! Jangan engkau lakukan begitu. Sebaliknya, jika engkau mahu membeli, juallah kurma itu dengan barang yang lain.
[15]
 Kemudian, barulah membeli dengannya (menggunakan hasil jualan itu).’”
[16]
Hadith di atas jelas menunjukkan bahawa kurma Barni termasuk dalam jenis kurma yang baik dan bermutu sehinggakan Bilal membelinya untuk diberikan kepada Nabi SAW.
Selain itu, Pengarang
al-Fiqh al-Manhaji
 juga menyebutkan bahawa kurma Barni ialah sebahagian kurma yang bermutu tinggi.
[17]
 Bukan itu sahaja, al-Munawi turut menyatakan bahawa kurma Barni adalah lebih baik daripada jenis-jenis kurma yang lain (dari segi kualiti), sekalipun kurma memang secara keseluruhannya adalah baik.
[18]
Kesimpulannya
Justeru, berdasarkan kepada perbahasan di atas, kami berpendapat bahawa kurma Barni termasuk dalam jenis kurma Madinah yang baik dan berkualiti (bermutu) sebagaimana dinyatakan dalam hadith sahih bahawa Bilal pernah membelinya untuk diberikan kepada Nabi SAW makan.
Adapun mengenai riwayat-riwayat yang menceritakan mengenai kelebihannya pula, sebahagian ulama
mendhaifkannya
 dan sebahagian lagi
mensahihkannya
. Sekalipun begitu, kami mengambil kesempatan di sini untuk menasihati semua agar jangan sesekali membiarkan diri kosong daripada mendapat manfaat dan kebaikan dalam mengamalkannya sekalipun hadith tersebut — yakni berkaitan kelebihan kurma Barni — telah
didhaifkan
 oleh sebahagian ulama. Hal ini kerana jika perkara tersebut menepati sebagaimana yang dikehendaki oleh Rasulullah SAW, maka dia memperoleh fadhilat tersebut. Jika ia tidak menepati apa yang dikehendaki oleh Baginda SAW, perkara tersebut langsung tidak memudaratkannya.
Apatah lagi, kajian telah menunjukkan bahawa kurma sangat kaya dengan kandungan nutrien yang pelbagai. Kajian telah mendapati bahawa
selenium
 yang terdapat di dalam buah kurma penting dalam sistem imunisasi badan. Selain itu, kurma juga mengandungi agen antioksida. Satu kajian telah dijalankan ke atas hati tikus yang telah diaruh menjadi toksik, kemudian dirawat dengan ekstrak buah kurma. Hasil menunjukkan bahawa buah kurma berpotensi sebagai agen antioksida. Selain daripada itu, ia juga mengandungi
flavonoid sulfat
 yang jarang dijumpai dalam tumbuhan.
Flavonoid
 mempunyai potensi yang baik sebagai antioksida dan baik untuk pencegahan penyakit terutamanya seperti penyakit kanser dan penyakit kardiovaskular.
[19]
Semoga Allah SWT memberikan kefahaman yang jelas kepada kita semua dalam beragama. Ameen.
Wallahua‘lam.
Bertarikh: 25 Februari 2022 bersamaan 23 Rejab 1443H
[1]
 Riwayat Ibn Hibban (6345); Syeikh Syuaib al-Arna’ut mengatakan sanadnya sahih mengikut syarat
syaikhain
.
[2]
 Lihat
Ikmal al-Mu‘lim bi Fawaid Muslim
, 8/527.
[3]
 Lihat disertasi bertajuk:
Tumbuhan Terpilih Menurut Perspektif Islam dan Sains Kesihatan
, oleh Sumaiyah binti Mohd. Tamizi, Disertasi ini dikemukakan untuk memenuhi keperluan bagi Ijazah Sarjana Falsafah, Institut Pengajian Siswazah Universiti Malaya Kuala Lumpur 2015, hlm. 142.
[4]
 Lihat
al-Minhaj Syarh Sahih Muslim
, 12/50.
[5]
 Lihat
Fath al-Bari
, 4/490.
[6]
 Lihat
Lisan al-‘Arab
, 13/49-50.
[7]
 Lihat
al-Tibb al-Nabawi
, 2/726.
[8]
 Riwayat al-Hakim (7451)
[9]
 Riwayat Ahmad (15559)
[10]
 Lihat
al-Maudu‘at
, 3/24.
[11]
 Lihat
Majma‘ al-Zawaid
, 5/40; 8/178.
[12]
 Lihat
al-Mustadrak
,
4/226.
[13]
 Lihat
Silsilah al-Ahadis al-Sahihah
, 4/461.
[14]
 Lihat
Muqadimah ibn al-Solah
, hlm. 210.
[15]
 Contohnya menjualnya dengan dirham dan bukannya dengan kurma yang lain sekalipun bermutu.
[16]
 Riwayat al-Bukhari (2312); Muslim (1594)
[17]
 Lihat
al-Fiqh al-Manhaji
, 6/68.
[18]
 Lihat
Fayd al-Qadir
, 3/484.
[19]
 Lihat disertasi bertajuk:
Tumbuhan Terpilih Menurut Perspektif Islam dan Sains Kesihatan
, oleh Sumaiyah binti Mohd. Tamizi, Disertasi ini dikemukakan untuk memenuhi keperluan bagi Ijazah Sarjana Falsafah, Institut Pengajian Siswazah Universiti Malaya Kuala Lumpur 2015, hlm. 142.


#575 Membaca Surah secara Sempurna atau Sebahagiannya

-29%
Ebook

Siri Solat Sunat
Solat Sunat Dhuha

RM
7.00

RM
5.00
Tambah Troli
-44%
Ebook

Siri Solat Sunat
Solat Sunat Tahajjud

RM
9.00

RM
5.00
Tambah Troli

Siri Solat Sunat
Solat Sunat Tarawih

RM
5.00
Tambah Troli

Ebook
[Ebook] Tips Langsaikan Hutang

RM
5.00
Tambah Troli

Inspirasi Hidup
Demi Masa: Peliharalah

RM
5.00
Tambah Troli

Kajian Ilmiah
Tahun Baru : Penghijrahan ke Arah yang Lebih Baik

RM
5.00
Tambah Troli
-50%

Uncategorized
Pengajian Sahih Al-Bukhari
Rated
5.00
 out of 5

RM
120.00

RM
60.00
Tambah Troli
-60%

Uncategorized
Kursus Syarah Inilah Doaku

RM
50.00

RM
20.00
Tambah Troli

Kajian Al-Fitan Wa Al-Malahim
Tanda-tanda Kecil Kiamat (Siri 1)

RM
6.00
Tambah Troli

Kajian Al-Fitan Wa Al-Malahim
Tanda-tanda Kecil Kiamat (Siri 2)

RM
6.00
Tambah Troli

Inspirasi Hidup
Aplikasi Tokoh dalam Memelihara Masa

RM
5.00
Tambah Troli

Inspirasi Hidup
Ulama Memelihara Masa

RM
5.00
Tambah Troli

Ebook
Menggapai Kematian yang Husnul Khatimah

RM
6.00
Tambah Troli

Kajian Al-Fitan Wa Al-Malahim
[Ebook] Terbitnya Matahari dari Arah Barat

RM
6.00
 –
RM
8.00
Pilih Pakej

Kajian Al-Fitan Wa Al-Malahim
Tiupan Sangkakala Pada Hari Kiamat

RM
6.00
Tambah Troli

Kajian Al-Fitan Wa Al-Malahim
Penghancuran Ka’abah

RM
6.00
Tambah Troli

Buku Fizikal
Dajjal Hakikat Tanda Akhir Zaman

RM
10.00
Tambah Troli
Soalan:
Assalamualaikum w.b.t. Manakah lebih baik, membaca surah pendek secara sempurna atau sebahagian ayat daripada surah yang panjang ketika bacaan surah selepas surah al-Fatihah dalam solat? Mohon pencerahan. Terima kasih.
Jawapan:
Waalaikumussalam w.b.t.
Alhamdulillah, segala puji bagi Allah SWT, selawat dan salam kepada junjungan besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga Hari Kiamat.
Kami mulakan dengan sebuah riwayat daripada Abu Umamah al-Bahili R.A, katanya: Aku mendengar Rasulullah SAW bersabda:
اقْرَءُوا الْقُرْآنَ فَإِنَّهُ يَأْتِي يَوْمَ الْقِيَامَةِ شَفِيعًا لِأَصْحَابِهِ
Maksudnya:
 “
Bacalah al-Quran, kerana sesungguhnya ia akan datang pada Hari Kiamat sebagai pemberi syafaat kepada para pembacanya
.”
[1]
Menurut al-Munawi, lafaz “لأَصْحَابه” di dalam hadith ini, merujuk kepada para pembacanya.
[2]
 Namun, sekadar membaca al-Quran semata-mata adalah tidak cukup untuk memperoleh syafaat dengannya, kerana mestilah bersama bacaan itu, amalan (yakni beramal dengan isi kandungannya) sebagaimana yang ditunjukkan dalam hadith lain, di mana di dalamnya ada menyatakan, “الَّذِينَ كَانُوا يَعْمَلُونَ بِهِ” (yakni mereka yang mengamalkannya di dunia dahulu).
[3]
Dapat difahami daripada lafaz, “الَّذِينَ كانوا يَعْمَلُونَ بِهِ” bahawa sesiapa yang membaca al-Quran tetapi tidak beramal dengannya, maka mereka tidak termasuk dalam kalangan ahli al-Quran. Bukan itu sahaja, al-Quran juga tidak akan memberi syafaat kepada mereka, bahkan al-Quran itu pula menjadi hujah ke atas mereka — dan bukannya hujah buat mereka.
[4]

[give_form id=”14962″]
Pada asasnya, membaca surah atau ayat-ayat al-Quran selepas bacaan surah al-Fatihah termasuk dalam perkara sunat dan menyempurnakan lagi pahala solat tersebut. Malah, al-Khatib al-Syirbini menjelaskan lagi dengan menyebutkan bahawa membaca surah selepas bacaan al-Fatihah adalah sunat sekalipun pendek pada dua rakaat yang awal oleh imam atau orang yang mendirikan solat secara bersendirian,
Tambahan lagi, Ibn Hajar al-Haitami ada menyebutkan bahawa asal pahala sunatnya — yakni bacaan al-Quran selepas al-Fatihah — dapat diperolehi dengan hanya membaca satu ayat. Bahkan sebahagian daripada ayat itu sekiranya bermanfaat — yakni memberi makna. Walau bagaimanapun, adalah lebih baik jika dapat membaca tiga ayat — sekurang-kurangnya. Manakala jika dapat membaca satu surah secara sempurna pula adalah lebih baik berbanding membaca sebahagian ayat daripada surah yang panjang.
[5]
Hal ini adalah berdasarkan sebuah hadith daripada Abu Qatadah bahawa:
كانَ النبيُّ صَلّى اللهُ عليه وسلَّمَ يَقْرَأُ في الرَّكْعَتَيْنِ مِنَ الظُّهْرِ والعَصْرِ بفاتِحَةِ الكِتابِ، وسُورَةٍ سُورَةٍ، ويُسْمِعُنا الآيَةَ أحْيانًا
Maksudnya:
 “
Nabi SAW membaca di dalam dua rakaat yang pertama solat Zohor dan Asar Surah al-Fatihah dan surah surah — iaitu di rakaat pertama dan kedua — serta Baginda kadang-kadang memperdengarkan kepada kami ayat yang dibacanya.
”
[6]
Imam al-Nawawi mensyarahkan hadith di atas dengan menyebutkan, padanya menunjukkan bahawa membaca surah yang pendek secara sempurna adalah lebih baik berbanding membaca ayat-ayat daripada surah yang panjang mengikut kadarnya — yakni kadar surah yang pendek itu — kerana disunatkan bagi Qari untuk memulakan bacaannya daripada permulaan ayat yang saling berkaitan (dalam sesuatu topik) dan berhenti pada bahagian penghabisan perkara yang berkaitan itu. Boleh jadi perkaitan atau perkara yang menghubungkan antara ayat-ayat al-Quran ini tersembunyi kepada kebanyakan atau ramai orang. Oleh itu, disunatkan kepada mereka untuk melengkapkan bacaan surah tersebut agar dapat mengelakkan daripada berhenti pada suatu ayat tanpa perkaitannya.
[7]
Meskipun begitu, membaca sebahagian ayat daripada surah yang panjang hukumnya adalah diharuskan. Hal ini dapat dilihat melalui kenyataan Ibn Qayyim al-Jauziyyah dalam kitabnya bahawa di antara petunjuk Nabi SAW adalah membaca surah secara lengkap (selepas al-Fatihah di dalam rakaat solat), boleh jadi Baginda membacanya di dalam dua rakaat, dan boleh jadi juga Baginda membaca ayat pada awal surah. Adapun membaca ayat-ayat pada akhir surah atau pertengahannya, tidak pernah diriwayatkan daripada Baginda. Begitu juga, membaca dua surah dalam satu rakaat, Baginda SAW hanya melakukannya di dalam solat sunat manakala di dalam solat fardhu, tidak pernah diriwayatkan daripada Baginda — yakni membaca dua surah dalam satu rakaat.
[8]
Namun, terdapat riwayat daripada Ibn Abbas R.Anhuma yang menceritakan bahawa :
أنَّ رَسولَ اللهِ ﷺ، كانَ يَقْرَأُ في رَكْعَتَيِ الفَجْرِ في الأُولى منهما: (قُولوا آمَنّا باللَّهِ وَما أُنْزِلَ إلَيْنا) الآيَةَ الَّتي في البَقَرَةِ، وفي الآخِرَةِ منهما: (آمَنّا باللَّهِ واشْهَدْ بأنّا مُسْلِمُونَ) وفي رواية: (تَعالَوْا إلى كَلِمَةٍ سَواءٍ بيْنَنا وبيْنَكُمْ)
Maksudnya:
 “Sesungguhnya Rasulullah SAW telah membaca di dalam rakaat pertama solat subuh: {قُولوا آمَنّا باللَّهِ وَما أُنْزِلَ إلَيْنا} iaitu ayat yang terdapat di dalam surah al-Baqarah, dan di dalam rakaat kedua: {آمَنّا باللَّهِ واشْهَدْ بأنّا مُسْلِمُونَ}. Selain itu, terdapat dalam riwayat yang lain: {تَعالَوْا إلى كَلِمَةٍ سَواءٍ بيْنَنا وبيْنَكُمْ }.”
[9]
Al-Syaukani menyebutkan,hadith di atas menunjukkan bahawa hukumnya adlah harus untuk membaca sebahagian ayat daripada surah di dalam rakaat-rakat solat.
[10]
Kesimpulannya
Oleh itu, kami berpendapat bahawa membaca surah secara lengkap sekalipun pendek di dalam rakaat selepas bacaan al-Fatihah adalah lebih baik dan afdhal, berbanding membaca sebahagian ayat sahaja daripada mana-mana surah. Hal ini kerana ia lebih selamat dan berhati-hati dalam menjaga perkaitan dan topik yang dibawakan di dalam ayat-ayat al-Quran. Selain itu juga, ramai orang tidak nampak atau tidak tahu perkaitan antara ayat-ayat al-Quran yang dibacakan itu menyebabkan boleh jadi mereka berhenti pada tempat yang tidak diharuskan untuk berhenti atau topiknya masih lagi tergantung — yakni belum lagi habis dibicarakan — sebagaimana yang difahami menerusi kata-kata Imam al-Nawawi.
Sekalipun begitu, membaca sebahagian ayat-ayat daripada surah di dalam solat hukumnya adalah diharuskan dan tetap mendapat pahala sunat sekalipun dengan hanya membaca satu ayat daripadanya. Namun, sebaik-baiknya adalah membaca sekurang-kurangnya tiga ayat sebagaimana yang telah disebutkan oleh Ibn Hajar al-Haitami.
Semoga Allah SWT memberikan kefahaman yang jelas kepada kita semua dalam beragama. Ameen.
Wallahua‘lam.
Bertarikh: 25 Februari 2022 bersamaan 23 Rejab 1443H
[1]
 Riwayat Muslim (804); riwayat al-Tabarani dalam
Mu‘jam al-Kabir
 (7542); riwayat al-Baihaqi dalam
al-Sunan al-Kubra
 (4056); riwayat Ahmad (22146).
[2]
 Lihat
al-Taisir Syarh al-Jami‘ al-Saghir
, 1/193.
[3]
 Riwayat Muslim (805); riwayat Ahmad (17637); riwayat al-Tirmizi (2883); riwayat Abu ‘Awanah dalam
mustakhraj
nya (3934).
[4]
 Lihat
Mirqah al-Mafatih Syarh Misykah al-Masabih
, 4/1461.
[5]
 Lihat
Tuhfah al-Muhtaj
, 2/51-52.
[6]
 Riwayat al-Bukhari (762); Muslim (451)
[7]
 Lihat al-
Minhaj Syarh Sahih Muslim
, 4/174.
[8]
 Lihat
Zad al-Ma‘ad
, 1/208.
[9]
 Riwayat Muslim (727)
[10]
 Lihat
Nail al-Autar
, 2/267.


#576 Petani di Syurga

-29%
Ebook

Siri Solat Sunat
Solat Sunat Dhuha

RM
7.00

RM
5.00
Tambah Troli
-44%
Ebook

Siri Solat Sunat
Solat Sunat Tahajjud

RM
9.00

RM
5.00
Tambah Troli

Siri Solat Sunat
Solat Sunat Tarawih

RM
5.00
Tambah Troli

Ebook
[Ebook] Tips Langsaikan Hutang

RM
5.00
Tambah Troli

Inspirasi Hidup
Demi Masa: Peliharalah

RM
5.00
Tambah Troli

Kajian Ilmiah
Tahun Baru : Penghijrahan ke Arah yang Lebih Baik

RM
5.00
Tambah Troli
-50%

Uncategorized
Pengajian Sahih Al-Bukhari
Rated
5.00
 out of 5

RM
120.00

RM
60.00
Tambah Troli
-60%

Uncategorized
Kursus Syarah Inilah Doaku

RM
50.00

RM
20.00
Tambah Troli

Kajian Al-Fitan Wa Al-Malahim
Tanda-tanda Kecil Kiamat (Siri 1)

RM
6.00
Tambah Troli

Kajian Al-Fitan Wa Al-Malahim
Tanda-tanda Kecil Kiamat (Siri 2)

RM
6.00
Tambah Troli

Inspirasi Hidup
Aplikasi Tokoh dalam Memelihara Masa

RM
5.00
Tambah Troli

Inspirasi Hidup
Ulama Memelihara Masa

RM
5.00
Tambah Troli

Ebook
Menggapai Kematian yang Husnul Khatimah

RM
6.00
Tambah Troli

Kajian Al-Fitan Wa Al-Malahim
[Ebook] Terbitnya Matahari dari Arah Barat

RM
6.00
 –
RM
8.00
Pilih Pakej

Kajian Al-Fitan Wa Al-Malahim
Tiupan Sangkakala Pada Hari Kiamat

RM
6.00
Tambah Troli

Kajian Al-Fitan Wa Al-Malahim
Penghancuran Ka’abah

RM
6.00
Tambah Troli

Buku Fizikal
Dajjal Hakikat Tanda Akhir Zaman

RM
10.00
Tambah Troli
Soalan:
Assalamualaikum w.b.t. Adakah di syurga kelak ada petani? Mohon pencerahan. Terima kasih.
Jawapan:
Waalaikumussalam w.b.t.
Alhamdulillah, segala puji bagi Allah SWT, selawat dan salam kepada junjungan besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga Hari Kiamat.
Bagi menjawab persoalan ini, oleh kerana ia termasuk dalam perkara
ghaibiyyat
 maka kami bawakan satu riwayat daripada Abu Hurairah R.A bahawa Nabi SAW pada suatu hari menceritakan, dan di sisinya terdapat seorang lelaki Badwi:
أَنَّ رَجُلًا مِنْ أَهْلِ الجَنَّةِ اسْتَأْذَنَ رَبَّهُ فِي الزَّرْعِ، فَقَالَ لَهُ: أَلَسْتَ فِيمَا شِئْتَ؟ قَالَ: بَلَى، وَلَكِنِّي أُحِبُّ أَنْ أَزْرَعَ، قَالَ: فَبَذَرَ، فَبَادَرَ الطَّرْفَ نَبَاتُهُ وَاسْتِوَاؤُهُ وَاسْتِحْصَادُهُ، فَكَانَ أَمْثَالَ الجِبَالِ، فَيَقُولُ اللَّهُ: دُونَكَ يَا ابْنَ آدَمَ، فَإِنَّهُ لاَ يُشْبِعُكَ شَيْءٌ». فَقَالَ الأَعْرَابِيُّ: وَاللَّهِ لاَ تَجِدُهُ إِلَّا قُرَشِيًّا، أَوْ أَنْصَارِيًّا، فَإِنَّهُمْ أَصْحَابُ زَرْعٍ، وَأَمَّا نَحْنُ فَلَسْنَا بِأَصْحَابِ زَرْعٍ، فَضَحِكَ النَّبِيُّ صَلَّى اللهُ عَلَيْهِ وَسَلَّمَ
Maksudnya:
 “
Sesungguhnya salah seorang lelaki ahli syurga meminta kepada Allah SWT untuk bercucuk tanam. Lalu Allah SWT berfirman kepadanya: ‘Bukankah kamu bebas melakukan apa sahaja yang kamu hendaki?’ Dia berkata: ‘Benar. Akan tetapi aku sangat suka bercucuk tanam.’ Nabi SAW bersabda: Kemudian lelaki itu pun menyemai benih lalu tumbuh dengan subur dan apabila menuai, hasilnya seperti sebuah gunung. Lalu Allah SWT berfirman: ‘Ambillah, wahai anak Adam. Sesungguhnya tidak ada yang memuaskan hati kamu (kenyang).’ Lelaki Badwi itu pun berkata: ‘Demi Allah, tidak akan ditemui seperti itu melainkan kaum Quraisy atau Ansar. Ini disebabkan mereka golongan petani, sedangkan kami bukan golongan petani.’ Lalu Nabi SAW tertawa
.”
[1]
Hadith ini mengandungi beberapa faedah yang dapat diambil, antaranya:
Pertamanya,
 syurga Allah SWT disediakan untuk para hamba-Nya yang soleh, yang di dalamnya turut disediakan segala macam kenikmatan, kelazatan dan kebaikan. Apa-apa sahaja keinginan mereka di dalamnya tidak akan ditolak. Ini adalah sebagaimana yang disebutkan oleh al-Muhallab bahawa apa sahaja yang diinginkan di dalam syurga dari perkara-perkara dunia, maka hal itu ada kemungkinan terdapat di dalamnya.
[2]
 Firman Allah SWT:
لَهُم مَّا يَشَاءُونَ فِيهَا وَلَدَيْنَا مَزِيدٌ
Maksudnya:
 “
Mereka beroleh apa yang mereka kehendaki di situ, dan di sisi Kami ada lagi tambahan (limpah kurnia yang tidak terlintas di hati mereka).
”
[3]
Begitu juga firman Allah SWT yang lain:
وَفِيهَا مَا تَشْتَهِيهِ الْأَنفُسُ وَتَلَذُّ الْأَعْيُنُ ۖ وَأَنتُمْ فِيهَا خَالِدُونَ
Maksudnya:
 “
Dan di dalam syurga itu pula disediakan segala yang diingini oleh nafsu serta di pandang indah oleh mata; dan (dikatakan kepada mereka): ‘Kamu adalah tetap kekal di dalamnya.’
”
[4]
Hal ini juga adalah sebagaimana riwayat lain daripada Abu Hurairah R.A, bahawa Rasulullah SAW bersabda:
قَالَ اللَّهُ تَبَارَكَ وَتَعَالَى: أَعْدَدْتُ لِعِبَادِي الصَّالِحِينَ مَا لاَ عَيْنٌ رَأَتْ، وَلاَ أُذُنٌ سَمِعَتْ، وَلاَ خَطَرَ عَلَى قَلْبِ بَشَرٍ، فَاقْرَءُوا إِنْ شِئْتُمْ )فَلاَ تَعْلَمُ نَفْسٌ مَا أُخْفِيَ لَهُمْ مِنْ قُرَّةِ أَعْيُنٍ(
Maksudnya:
 “
Allah Tabaraka wa Ta‘ala berfirman: ‘Aku menyediakan untuk hamba-hamba-Ku yang soleh apa yang tidak pernah dilihat oleh mata, tidak pernah didengar oleh telinga, dan tidak pernah terlintas (hakikatnya) dalam hati seorang manusia.’ Jika kamu mahu, maka bacalah (firman Allah):
“فَلاَ تَعْلَمُ نَفْسٌ مَا أُخْفِيَ لَهُمْ مِنْ قُرَّةِ أَعْيُنٍ”
 (Maksudnya: “Seseorang tidak mengetahui apa yang disembunyikan untuk mereka berupa pelbagai nikmat yang menyedapkan pandangan mata.”) [Surah al-Sajdah: 17].
”
[5]

[give_form id=”14962″]
Keduanya,
 syurga yang disediakan oleh Allah SWT untuk para hamba-Nya yang soleh, tiada sebarang kesengsaraan di dalamnya mahupun ketidakbahagiaan. Hal ini adalah sebagaimana riwayat daripada Anas bin Malik R.A bahawa Rasulullah SAW bersabda:
يُؤْتَى بأَنْعَمِ أهْلِ الدُّنْيا مِن أهْلِ النَّارِ يَومَ القِيامَةِ، فيُصْبَغُ في النَّارِ صَبْغَةً، ثُمَّ يُقالُ: يا ابْنَ آدَمَ هلْ رَأَيْتَ خَيْرًا قَطُّ؟ هلْ مَرَّ بكَ نَعِيمٌ قَطُّ؟ فيَقولُ: لا، واللَّهِ يا رَبِّ. ويُؤْتَى بأَشَدِّ النَّاسِ بُؤْسًا في الدُّنْيا، مِن أهْلِ الجَنَّةِ، فيُصْبَغُ صَبْغَةً في الجَنَّةِ، فيُقالُ له: يا ابْنَ آدَمَ هلْ رَأَيْتَ بُؤْسًا قَطُّ؟ هلْ مَرَّ بكَ شِدَّةٌ قَطُّ؟ فيَقولُ: لا، واللَّهِ يا رَبِّ ما مَرَّ بي بُؤْسٌ قَطُّ، ولا رَأَيْتُ شِدَّةً قَطُّ
Maksudnya:
 “
Orang paling nikmat di dunia dalam kalangan penghuni neraka didatangkan pada hari kiamat lalu dicelupkan sekali ke dalam neraka, setelah itu dikatakan kepadanya: ‘Wahai anak cucu Adam, adakah engkau pernah melihat kebaikan sedikit pun? Adakah engkau pernah merasakan kenikmatan sedikit pun?’ Dia menjawab: ‘Tidak, demi Allah, wahai Tuhan.’ Kemudian didatangkan pula orang yang paling sengsara di dunia dalam kalangan penghuni syurga. Kemudian dicelupkan sekali ke dalam syurga, setelah itu dikatakan kepadanya: ‘Wahai anak cucu Adam, adakah engkau pernah melihat kesengsaraan sedikit pun? Adakah engkau pernah merasa sengsara sedikit pun?’ Dia menjawab: ‘Tidak, demi Allah, wahai Tuhan, aku tidak pernah merasa sengsara sedikit pun dan aku juga tidak pernah melihat kesengsaraan pun.’
”
[6]
Ketiganya,
 apa yang berada di syurga berbeza sama sekali dengan apa yang ada di dunia. Ini adalah sebagaimana riwayat daripada Ibn Abbas R.Anhuma, beliau berkata:
ليس في الجنَّةِ شيءٌ ممَّا في الدُّنيا إلَّا الأسماءَ
Maksudnya:
 “
Tidak ada suatupun di dalam syurga yang sama dengan yang ada di dunia melainkan hanya pada nama sahaja.
”
[7]
Oleh itu, bercucuk tanam dalam syurga tidak sama dengan hal bercucuk tanam di dunia. Dalam erti kata lain, pertanian di syurga tidak memerlukan waktu, tenaga mahupun kos. Dalam sekelip mata sahaja taburan benih itu sempurna lalu menumbuhkan tanam-tanaman sehingga menyamai seperti gunung. Maha suci Allah Tuhan sekalian alam yang menyediakan untuk para hamba-Nya yang soleh, sebaik-baik perkara di dalam syurga.
Keempatnya
, di antara faedahnya juga, menurut al-Hafiz Ibn Hajar al-‘Asqalani  yang menukilkan daripada Ibn Battal bahawa sifat manusia itu adalah berdasarkan kepada apa yang menjadi kebiasaannya — sebagaimana kisah lelaki yang diceritakan dalam hadith di atas yang sangat suka bercucuk tanam. Selain itu, terdapat juga isyarat bahawa sememangnya menjadi fitrah seorang manusia yang mana jiwanya berkehendak untuk memperbanyakkan harta di dunia. Di samping itu dalam hadith berkenaan juga terkandung isyarat mengenai keutamaan orang yang memiliki sifat qana‘ah (merasa cukup dan redha dengan sesuatu pemberian sekalipun sedikit) dan tercelanya sifat tamak.
[8]
Kesimpulannya
Justeru, berdasarkan kepada perbahasan di atas,
kami berpendapat bahawa terdapat petani dalam kalangan ahli syurga sebagaimana yang diceritakan dalam hadith sahih di atas.
 Meskipun begitu, keadaan petani di dalam syurga adalah berbeza sama sekali dengan keadaan petani ketika di dunia dahulu sebagaimana riwayat daripada Ibn Abbas yang menyebutkan bahawa tidak ada sesuatupun perkara di dalam syurga yang sama dengan perkara di dunia melainkan hanya pada nama. Perkara ini dikuatkan lagi dengan firman Allah SWT:
مَّثَلُ الْجَنَّةِ الَّتِي وُعِدَ الْمُتَّقُونَ ۖ فِيهَا أَنْهَارٌ مِّن مَّاءٍ غَيْرِ آسِنٍ وَأَنْهَارٌ مِّن لَّبَنٍ لَّمْ يَتَغَيَّرْ طَعْمُهُ وَأَنْهَارٌ مِّنْ خَمْرٍ لَّذَّةٍ لِّلشَّارِبِينَ وَأَنْهَارٌ مِّنْ عَسَلٍ مُّصَفًّى ۖ وَلَهُمْ فِيهَا مِن كُلِّ الثَّمَرَاتِ وَمَغْفِرَةٌ مِّن رَّبِّهِمْ
Maksudnya:
 “
Sifat syurga yang telah dijanjikan kepada orang-orang yang bertaqwa (ialah seperti berikut): ada padanya beberapa sungai dari air yang tidak berubah (rasa dan baunya), dan beberapa sungai dari susu yang tidak berubah rasanya, serta beberapa sungai dari arak yang lazat bagi orang-orang yang meminumnya, dan juga beberapa sungai dari madu yang suci bersih. Dan ada pula untuk mereka di sana segala jenis buah-buahan, serta keredhaan daripada Tuhan mereka
.”
[9]
Semoga Allah SWT memberikan kefahaman yang jelas kepada kita semua dalam beragama dan mengizinkan kita masuk ke dalam syurga-Nya dengan rahmat-Nya. Sesungguhnya Dia Tuhan yang Maha Penyayang lagi Maha Mengasihani. Ameen.
Wallahua‘lam.
Bertarikh: 25 Februari 2022 bersamaan 23 Rejab 1443H
[1]
 Riwayat al-Bukhari (2348)
[2]
 Lihat
Fath al-Bari
 oleh Ibn Hajar al-‘Asqalani, 5/27.
[3]
 Surah Qaf: 35
[4]
 Surah al-Zukhruf: 71
[5]
 Riwayat al-Bukhari (3244); Muslim (2824)
[6]
 Riwayat Muslim (2807)
[7]
 Riwayat Abu Nu‘aim dalam
Sifah al-Jannah
 (124); al-Baihaqi dalam
al-Ba‘th wa al-Nusyur
 (332); al-Munziri menyatakan bahawa sanadnya adalah baik (Lihat
al-Taghib wa al-Tarhib
,
4/408); al-Albani pula menyebutkan riwayat ini adalah sahih dalam
Sahih al-Targhib
 (3769).
[8]
 Lihat
Fath al-Bari
, 5/27.
[9]
 Surah Muhammad: 15


#577 Kurma Madinah Selain Ajwah Madinah

-29%
Ebook

Siri Solat Sunat
Solat Sunat Dhuha

RM
7.00

RM
5.00
Tambah Troli
-44%
Ebook

Siri Solat Sunat
Solat Sunat Tahajjud

RM
9.00

RM
5.00
Tambah Troli

Siri Solat Sunat
Solat Sunat Tarawih

RM
5.00
Tambah Troli

Ebook
[Ebook] Tips Langsaikan Hutang

RM
5.00
Tambah Troli

Inspirasi Hidup
Demi Masa: Peliharalah

RM
5.00
Tambah Troli

Kajian Ilmiah
Tahun Baru : Penghijrahan ke Arah yang Lebih Baik

RM
5.00
Tambah Troli
-50%

Uncategorized
Pengajian Sahih Al-Bukhari
Rated
5.00
 out of 5

RM
120.00

RM
60.00
Tambah Troli
-60%

Uncategorized
Kursus Syarah Inilah Doaku

RM
50.00

RM
20.00
Tambah Troli

Kajian Al-Fitan Wa Al-Malahim
Tanda-tanda Kecil Kiamat (Siri 1)

RM
6.00
Tambah Troli

Kajian Al-Fitan Wa Al-Malahim
Tanda-tanda Kecil Kiamat (Siri 2)

RM
6.00
Tambah Troli

Inspirasi Hidup
Aplikasi Tokoh dalam Memelihara Masa

RM
5.00
Tambah Troli

Inspirasi Hidup
Ulama Memelihara Masa

RM
5.00
Tambah Troli

Ebook
Menggapai Kematian yang Husnul Khatimah

RM
6.00
Tambah Troli

Kajian Al-Fitan Wa Al-Malahim
[Ebook] Terbitnya Matahari dari Arah Barat

RM
6.00
 –
RM
8.00
Pilih Pakej

Kajian Al-Fitan Wa Al-Malahim
Tiupan Sangkakala Pada Hari Kiamat

RM
6.00
Tambah Troli

Kajian Al-Fitan Wa Al-Malahim
Penghancuran Ka’abah

RM
6.00
Tambah Troli

Buku Fizikal
Dajjal Hakikat Tanda Akhir Zaman

RM
10.00
Tambah Troli
Soalan:
Assalamualaikum w.b.t. Adakah semua kurma yang berasal dari Madinah sekalipun bukan Ajwah termasuk dalam hadith yang menyebutkan mengenai fadhilat terselamat daripada racun dan sihir, jika dimakan sebanyak tujuh biji pada setiap pagi? Mohon pencerahan. Terima kasih.
Jawapan:
Waalaikumussalam w.b.t.
Alhamdulillah, segala puji bagi Allah SWT, selawat dan salam kepada junjungan besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga Hari Kiamat.
Pada asasnya terdapat banyak hadith yang menceritakan mengenai kelebihan memakan tujuh biji kurma Ajwah pada waktu pagi. Di antaranya, riwayat daripada Sa‘ad bin Abu Waqqas bahawa Nabi SAW bersabda:
مَنْ تَصَبَّحَ بِسَبْعِ تَمَرَاتٍ عَجْوَةً، لَمْ يَضُرَّهُ ذَلِكَ الْيَوْمَ سُمٌّ، وَلَا سِحْرٌ
Maksudnya:
 “
Sesiapa yang memakan tujuh biji kurma Ajwah pada waktu pagi, tidak akan memberi mudarat sebarang racun mahupun sihir kepadanya pada hari tersebut
.”
[1]
Begitu juga, riwayat daripada Aisyah R.Anha bahawa Nabi SAW bersabda:
إِنَّ فِي عَجْوَةِ الْعَالِيَةِ شِفَاءً – أَوْ إِنَّهَا تِرْيَاقٌ – أَوَّلَ الْبُكْرَةِ
Maksudnya:
 “
Sesungguhnya pada kurma Ajwah ‘Aliyah itu ada ubat penyembuh atau ia merupakan ubat penawar bagi racun, apabila dimakan pada awal pagi
.”
[2]
Justeru berdasarkan kepada hadith-hadith ini, secara zahirnya menunjukkan kepada pengkhususan kurma Ajwah Madinah dan kurma Ajwah ‘Aliyah termasuk dalam jenis kurma Ajwah Madinah. Tambahan lagi, Imam al-Nawawi ketika mensyarahkan hadith berkenaan kelebihan kurma Madinah menyebutkan, hadith-hadith ini menunjukkan kelebihan kurma Madinah dan kurma Ajwah. Begitu juga kelebihan memakan tujuh biji kurma pada waktu pagi. Namun kelebihan ini hanya khusus buat kurma Ajwah Madinah sahaja, dan bukannya pada kurma-kurma yang lain. Manakala, bilangan tujuh biji — yang disebutkan dalam hadith — termasuk dalam perkara yang hanya diketahui oleh Allah SWT akan hikmahnya. Sedangkan kita pula wajib beriman dan menerimanya, serta meyakini akan fadhilatnya (adalah benar) dan ada hikmahnya (akan perkara tersebut), sebagaimana ketetapan terhadap bilangan solat, kadar nisab di dalam zakat dan lain-lain.
[3]
 Selain itu, Ibn Qayyim al-Jauziyyah juga ada menukilkan pendapat yang menyatakan bahawa fadhilat tersebut — yakni terselamat dari racun dan sihir — hanya terdapat pada kurma Ajwah Madinah.
[4]
 Begitu juga, al-Qurtubi menyebutkan, secara zahirnya hadith-hadith tersebut menunjukkan kepada pengkhususan kurma Ajwah Madinah bagi menyembuhkan racun dan membatalkan sihir.

[give_form id=”14962″]
Walau bagaimanapun, terdapat dalam kalangan ulama yang berpendapat bahawa fadhilat ini turut didapati pada kurma-kurma yang lain, jika dimakan pada waktu pagi kerana nas yang menyebutkan tentang kurma Ajwah dalam hadith tidak memestikan pengkhususannya dalam hukum.
Mengenai hal ini, Mantan Mufti Besar Arab Saudi, Syeikh Ibn Baz menyatakan dalam fatwanya bahawa mudah-mudahan Allah SWT akan memberikan manfaat fadhilat tersebut melalui kurma keseluruhannya. Akan tetapi nas menyebut berkenaan Madinah kerana keutamaan kurmanya dan kelebihan khusus yang terdapat di dalamnya. Diharapkan juga Allah akan memberi manfaat fadhilat tersebut melalui baki kurma-kurma yang lain, jika memakannya pada waktu pagi sebanyak tujuh biji. Boleh jadi Baginda SAW menyebutkan perkara tersebut disebabkan oleh fadhilat khusus, dan tanda khusus yang terdapat pada kurma Madinah tidak menghalang terdapatnya manfaat tersebut pada jenis-jenis kurma yang lain, yang ditunjukkan oleh Baginda SAW. Aku beranggapan terdapat dalam sebahagian riwayat lain dengan lafaz, “من تمر” (daripada kurma) tanpa sebarang pengikat.
[5]
Selain itu, dalam fatwanya yang lain beliau juga ada menyebutkan, termasuk dalam rawatan atau pelindung daripada sihir adalah sebagaimana sabda Nabi SAW: “
Sesiapa yang memakan tujuh biji kurma Ajwah Madinah pada waktu pagi, tidak akan memberi mudarat sebarang racun mahupun sihir kepadanya
.” Dalam riwayat lain datang dengan lafaz: “
yang ditanam antara dua bebatuan hitam,
” yakni kurma Madinah keseluruhannya, tidak akan memberi mudarat sebarang racun mahupun sihir kepadanya, dan diharapkan juga kurma-kurma lain — yakni selain kurma Madinah — termasuk di dalam fadhilat tersebut, jika dimakan pada waktu pagi sebanyak tujuh biji.   Mudah-mudahan Allah akan memberi fadhilat tersebut jua kepada pengamalnya.
[6]
Selain daripada itu, Syeikh Muhammad bin Soleh al-Uthaimin turut menyebutkan dalam fatwanya bahawa hadith tersebut sahih, akan tetapi berbeza pada lafaz-lafaz yang mengikatnya (mengkhususkannya) sebagaimana yag terdapat dalam sesetengah riwayat. Ada lafaz yang mengikatnya dengan kurma Ajwah.  Ada juga yang mengikatnya dengan kurma Ajwah ‘Aliyah. Sebahagian ulama berpendapat, fadhilat tersebut adalah khusus buat kurma ini sahaja — yakni yang mengikatnya iaitu Ajwah Madinah — dan bukannya sabit pada semua jenis kurma. Manakala sebahagian ulama yang lain pula memahami hadith tersebut sebagai bersifat mutlak — yakni tidak diikat dengan sesuatu apa pun.
Oleh itu, sesiapa yang memakan apa sahaja jenis kurma pada waktu pagi sebanyak tujuh biji, dia terselamat daripada sebarang racun dan sihir pada hari tersebut. Adapun lafaz yang
muqayyad
 — yakni yang diikat dengan sesuatu — jika ia bertepatan sebagaimana lafaz yang umum pada hukumnya, maka lafaz tersebut tidak boleh menjadi pengikat — yang mengikat lafaz umum — akan tetapi ia hanyalah sekadar menyebut sebahagian daripada jenis-jenisnya sahaja. Kesimpulannya, kami katakan selagi mana nas tersebut
muhtamal
 (ada kemungkinan), sekiranya seseorang itu memakan tujuh biji kurma dan ia menepati sebagaimana yang dikehendaki oleh Rasulullah SAW, maka dia memperoleh fadhilat tersebut — yakni terselamat daripada racun dan sihir. Sekiranya ia tidak menepati sebagaimana yang dikehendaki oleh Baginda SAW, maka perkara tersebut langsung tidak memudaratkannya.
[7]
Tambahan lagi, beliau juga ada menyebutkan dalam kitabnya yang lain bahawa Allah SWT memelihara dan melindungi sesiapa yang memakan tujuh biji kurma Ajwah ‘Aliyah — ‘Aliyah ialah satu tempat di Madinah yang diketahui — atau kurma Ajwah. Walau bagaimanapun, guru kami Ibn Sa‘di berpendapat perkara tersebut adalah sebagai contoh semata-mata, sedangkan maksudnya yang dikehendaki ialah buah kurma secara mutlaknya — yakni yang tidak diikat dengan apa-apa. Oleh itu, berdasarkan pendapat ini, sesiapa yang pada waktu pagi memakan tujuh biji kurma setiap hari, jika Nabi SAW memaksudkannya maka dia memperoleh fadhilat tersebut, dan sekiranya tidak — yakni Baginda tidak memaksudkannya — maka tidak syak lagi bahawa seseorang yang bersarapan dengan kurma, yang terhimpun padanya tiga perkara — iaitu manis, buah-buahan dan berkhasiat — adalah salah satu makanan terbaik.
[8]
Kajian berkenaan kandungan buah kurma
Lebih-lebih lagi, terdapat kajian menunjukkan bahawa kurma sangat kaya dengan kandungan nutrien yang pelbagai. Di antaranya ialah:
Selenium
Kajian telah mendapati bahawa
selenium
 yang terdapat di dalam buah kurma penting dalam sistem imunisasi badan.
Agen aktioksida
Selain itu, kurma juga mengandungi agen antioksida. Satu kajian telah dijalankan ke atas hati tikus yang telah diaruh menjadi toksik, kemudian dirawat dengan ekstrak buah kurma. Hasil menunjukkan bahawa buah kurma berpotensi sebagai agen antioksida. Begitu juga, satu kajian lain telah dijalankan ke atas 11 jenis kurma dari Iran bagi melihat aktiviti antioksida dan kandungan fenolik di dalam kurma-kurma tersebut. Hasil menunjukkan jenis kurma dari Iran ini berpotensi sebagai bahan antioksida.
Flavonoid
Hasil kajian mendapati kurma Deglet-Noor mengandungi 13 jenis
flavonoid
. Selain daripada itu, ia juga mengandungi
flavonoid sulfat
 yang jarang dijumpai dalam tumbuhan.
Flavonoid
 mempunyai potensi yang baik sebagai antioksida dan baik untuk pencegahan penyakit terutamanya seperti penyakit kanser dan penyakit kardiovaskular.
[9]
Kesimpulannya
Berdasarkan kepada perbahasan dan perbincangan di atas, kami berpendapat bahawa kurma yang dimaksudkan di dalam hadith Nabi SAW, yang mana mempunyai kelebihan bagi menghindari racun dan sihir, adalah khusus buat kurma Ajwah Madinah sebagaimana yang telah dinyatakan oleh Imam al-Nawawi dan al-Qurtubi. Manakala kurma Ajwah ‘Aliyah pula termasuk di dalam kategori kurma Ajwah Madinah.
Sekalipun begitu, sekiranya tidak ada kurma Ajwah Madinah, seseorang itu boleh beramal dengan apa sahaja jenis kurma yang ada, dengan mengharapkan mudah-mudahan dia mendapat fadhilat sebagaimana yang telah disebutkan di dalam hadith. Hal ini kerana sebagaimana yang dibahaskan di atas, selagi mana nas tersebut
muhtamal
 (ada kemungkinan), jika seseorang itu memakan tujuh biji kurma, tidak kira daripada jenis apa pun dan ia bertepatan sebagaimana yang dimaksudkan oleh Rasulullah SAW, maka dia memperoleh fadhilat tersebut. Jika ia tidak menepati apa yang dikehendaki oleh Baginda SAW, perkara tersebut langsung tidak memudaratkannya. Bahkan sebenarnya dia telah makan salah satu daripada makanan yang terbaik.
Semoga Allah SWT memberikan kefahaman yang jelas kepada kita semua dalam beragama. Ameen.
Wallahua‘lam.
Bertarikh: 25 Februari 2022 bersamaan 23 Rejab 1443H
[1]
 Riwayat al-Bukhari (5445); Muslim (2047)
[2]
 Riwayat Muslim (2048)
[3]
 Lihat
al-Minhaj Syarh Sahih Muslim
, 14/3.
[4]
 Lihat
al-Tibb al-Nabawi
, hlm. 258.
[5]
 Lihat
Majmu‘ Fatawa Ibn Baz
, 8/109.
[6]
 Lihat
Fatwa Nur ‘ala al-Darb
, 3/297.
[7]
 Lihat
Fatawa Nur ‘ala al-Darb
, 6/2.
[8]
 Lihat
al-Syarh al-Mumti‘ ‘ala Zad al-Mustaqni‘
, 5/123.
[9]
 Lihat disertasi bertajuk:
Tumbuhan Terpilih Menurut Perspektif Islam dan Sains Kesihatan
, oleh Sumaiyah binti Mohd. Tamizi, Disertasi ini dikemukakan untuk memenuhi keperluan bagi Ijazah Sarjana Falsafah, Institut Pengajian Siswazah Universiti Malaya Kuala Lumpur 2015, hlm. 142.


#578 Kesucian Air Mani Haiwan

-29%
Ebook

Siri Solat Sunat
Solat Sunat Dhuha

RM
7.00

RM
5.00
Tambah Troli
-44%
Ebook

Siri Solat Sunat
Solat Sunat Tahajjud

RM
9.00

RM
5.00
Tambah Troli

Siri Solat Sunat
Solat Sunat Tarawih

RM
5.00
Tambah Troli

Ebook
[Ebook] Tips Langsaikan Hutang

RM
5.00
Tambah Troli

Inspirasi Hidup
Demi Masa: Peliharalah

RM
5.00
Tambah Troli

Kajian Ilmiah
Tahun Baru : Penghijrahan ke Arah yang Lebih Baik

RM
5.00
Tambah Troli
-50%

Uncategorized
Pengajian Sahih Al-Bukhari
Rated
5.00
 out of 5

RM
120.00

RM
60.00
Tambah Troli
-60%

Uncategorized
Kursus Syarah Inilah Doaku

RM
50.00

RM
20.00
Tambah Troli

Kajian Al-Fitan Wa Al-Malahim
Tanda-tanda Kecil Kiamat (Siri 1)

RM
6.00
Tambah Troli

Kajian Al-Fitan Wa Al-Malahim
Tanda-tanda Kecil Kiamat (Siri 2)

RM
6.00
Tambah Troli

Inspirasi Hidup
Aplikasi Tokoh dalam Memelihara Masa

RM
5.00
Tambah Troli

Inspirasi Hidup
Ulama Memelihara Masa

RM
5.00
Tambah Troli

Ebook
Menggapai Kematian yang Husnul Khatimah

RM
6.00
Tambah Troli

Kajian Al-Fitan Wa Al-Malahim
[Ebook] Terbitnya Matahari dari Arah Barat

RM
6.00
 –
RM
8.00
Pilih Pakej

Kajian Al-Fitan Wa Al-Malahim
Tiupan Sangkakala Pada Hari Kiamat

RM
6.00
Tambah Troli

Kajian Al-Fitan Wa Al-Malahim
Penghancuran Ka’abah

RM
6.00
Tambah Troli

Buku Fizikal
Dajjal Hakikat Tanda Akhir Zaman

RM
10.00
Tambah Troli
Soalan:
Assalamualaikum w.b.t. Saya ada satu persoalan. Jika air mani manusia dianggap suci, bagaimana pula dengan air mani selain manusia iaitu air mani haiwan dan seumpamanya? Mohon pencerahan.
Jawapan:
Waalaikumussalam w.b.t.
Alhamdulillah, segala puji bagi Allah SWT, selawat dan salam kepada junjungan besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga Hari Kiamat.
Kami mulakan dengan firman Allah SWT:
خُلِقَ مِنْ مَاءٍ دَافِقٍ (6) يَخْرُجُ مِن بَيْنِ الصُّلْبِ وَالتَّرَائِبِ
Maksudnya:
 “
Dia diciptakan daripada air yang memancut ke dalam rahim.
(6)
Air yang keluar daripada bahagian tulang sulbi belakang lelaki dan tulang dada perempuan.
”
[1]
Bukti kekuasaan Allah SWT amat jelas, di mana manusia dicipta daripada air yang terpancut dan terpancar ke dalam rahim, iaitu yang terdiri daripada air mani lelaki dan perempuan, kemudian berlaku persenyawaan antara keduanya. Kedua air tersebut ialah air yang keluar daripada tulang belakang lelaki melalui saluran saraf tertentu yang berhubungan dengan otak dan air yang keluar daripada antara tulang dada wanita (
al-Tara’ib
). Oleh itu, seorang bayi terbentuk daripada percampuran dua jenis air ini, yang seterusnya bertempat di dalam rahim dan akhirnya membentuk janin dengan kehendak Allah SWT.
[2]
Apabila Dia berkuasa mencipta manusia daripada benda-benda yang tidak hidup, maka pasti Dia akan lebih berkuasa untuk menghidupkan mereka semula selepas mati. Hal ini adalah sepertimana firman-Nya dalam Surah al-Rum:
وَهُوَ الَّذِي يَبْدَأُ الْخَلْقَ ثُمَّ يُعِيدُهُ وَهُوَ أَهْوَنُ عَلَيْهِ
Maksudnya:
 “
Dan Dialah Allah yang menghidupkan makhluk daripada tiada. Kemudian Dia juga yang menghidupkannya semula selepas kematiannya dan ini lebih mudah bagi-Nya.
”
[3]
Oleh itu, hendaklah manusia mengerjakan amalan yang akan menggembirakan mereka ketika dibangkitkan semula nanti.
[4]

[give_form id=”14962″]
Air mani haiwan
Pada asasnya perkara ini kembali kepada perselisihan mereka — yakni para ulama — terhadap kesucian air mani anak Adam — atau air mani secara umumnya. Menurut ulama dalam kalangan mazhab Hanafi berpendapat bahawa air mani adalah najis, tidak kira air mani manusia mahupun haiwan keseluruhannya tanpa membezakan antara haiwan yang dimakan dagingnya atau tidak. Mereka berhujah berdasarkan kepada hadith daripada riwayat Aisyah R.Anha bahawa:
أنَّ رَسولَ اللهِ صَلَّى اللهُ عليه وسلَّمَ كانَ يَغْسِلُ المَنِيَّ
Maksudnya:
 “
Rasulullah SAW membasuh air mani (yang terkena pada pakaian).
”
[5]
Hadith ini jelas menunjukkan bahawa Aisyah R.Anha membasuh kesan air mani daripada pakaian Rasulullah SAW dan perbuatannya membasuh air mani itu menunjukkan bahawa ia adalah najis. Selain itu, Baginda SAW mengetahui akan perkara tersebut — yakni Aisyah membasuh kesan air mani itu — dan membenarkan perbuatan Aisyah itu serta tidak bersabda kepadanya dengan menyebutkan bahawa air mani adalah suci. Tambahan lagi, air mani itu juga keluar melalui salah satu dari dua saluran — yakni qubul dan dubur. Oleh itu, ia dihukumkan sebagai najis sebagaimana najis-najis yang lain.
Begitu juga ulama dalam kalangan mazhab Maliki juga berpendapat air mani adalah najis jika ia merupakan air mani manusia atau air mani haiwan yang diharamkan untuk dimakan tanpa sebarang khilaf. Manakala air mani haiwan yang halal dimakan, terdapat perselisihan pendapat mengenainya. Sebahagian daripada mereka berpendapat ia adalah suci. Sebahagian lagi pula berpendapat ia adalah najis kerana ia dianggap kotor dan telah berubah menjadi rosak. Ini merupakan pendapat yang masyhur dalam mazhab Maliki. Menurut mereka, sebab air mani dianggap najis kerana ia merupakan darah yang telah berubah menjadi busuk dan rosak. Oleh itu, dihukumkan air mani haiwan keseluruhannya sebagai najis dan tidak ada beza di antaranya sebagaimana yang disebutkan oleh al-Dardir. Begitu juga kerana air mani keluar dari saluran air kencing yang menyebabkannya menjadi najis. Justeru, hukum air mani adalah berkait dengan hukum air kencing sama ada suci atau najis.
Manakala ulama dalam kalangan mazhab Hanbali berpendapat bahawa air mani anak Adam adalah suci tidak kira lelaki atau perempuan. Hal ini adalah berdasarkan riwayat daripada Aisyah R.Anha bahawa:
أنَّها كانت تفرُكُ المَنيَّ مِن ثوبِ رسولِ اللهِ صلَّى اللهُ عليه وسلَّم ثمَّ يُصلِّي فيه
Maksudnya
: “
Beliau telah menggosok kesan air mani yang terkena pada pakaian Rasulullah SAW, kemudian Baginda mendirikan solat dengan memakan pakaian tersebut
.”
[6]
Selain itu, terdapat riwayat daripada Ibn Abbas R.Anhuma, beliau berkata:
سُئِل رَسُول اللَّهِ صَلَّى اللَّهُ عَلَيْهِ وَسَلَّمَ عَنِ الْمَنِيِّ يُصِيبُ الثَّوْبَ فَقَال: إِنَّمَا هُوَ بِمَنْزِلَةِ الْبُصَاقِ أَوِ الْمُخَاطِ إِنَّمَا كَانَ يَكْفِيكَ أَنْ تَمْسَحَهُ بِخِرْقَةٍ أَوْ إِذْخِرٍ
Maksudnya
: “
Rasulullah SAW ditanya berkenaan air mani yang terkena pada pakaian. Lalu Baginda menjawab: ‘Sesungguhnya air mani itu sama kedudukannya dengan ludah dan kahak. Cukup bagi engkau untuk menyapunya — yakni bagi membersihkannya — dengan perca kain atau izkhir — yakni sejenis tumbuhan.’
”
[7]
Adapun air mani haiwan pula, dalam mazhab Hanbali air mani haiwan yang dimakan dagingnya adalah suci, sedangkan air mani haiwan yang tidak dimakan dagingnya pula adalah najis sebagaimana susunya.
[8]
Di sisi ulama mazhab Syafi‘i pula, air mani manusia adalah suci sebagaimana yang disebutkan oleh Imam al-Nawawi. Inilah pendapat yang tepat yang dinaskan oleh Imam al-Syafi‘i dalam kitab-kitabnya dan pendapat yang telah diputuskan oleh majoriti ulama dalam kalangan mazhab Syafi‘i. Justeru, air mani anak Adam menurut mazhab Syafi‘i adalah suci, tidak kira lelaki atau perempuan, Muslim atau kafir. Selain itu, pendapat ini juga — yakni air mani manusia adalah suci — merupakan pendapat Sa‘id al-Musayyid, ‘Ata’, Ishaq bin Rahawaih, Abu Thaur, Daud, Ibn al-Munzir dan riwayat yang sahih (paling kuat) daripada Ahmad — yakni dalam mazhab Hanbali.
Kemudian, Imam al-Nawawi menyatakan pula bahawa ulama dalam kalangan mazhab Syafi‘i berhujah mengenai kesucian air mani berdasarkan hadith yang menceritakan mengenai cara membersihkannya dengan cara menggosoknya. Jika air mani itu dianggap sebagai najis, maka tidak cukup sekadar membersihkannya dengan cara menggosoknya sebagaimana darah, air mazi dan selainnya — yang perlu dibasuh dengan air.
[9]
 Begitu juga dalil-dalil lain sebagaimana dalil yang dibawakan oleh ulama dalam kalangan mazhab Hanbali mengenai kesucian air mani.
Manakala air mani haiwan pula, terdapat tiga pendapat dalam kalangan ulama mazhab Syafi‘i sebagaimana yang disebutkan oleh al-Syirazi iaitu:
Kesemua air mani haiwan adalah suci kecuali air mani babi dan anjing kerana ia keluar daripada haiwan yang suci dan terhasil daripadanya. Justeru ia dihukumkan sebagai suci sebagaimana telur dan air mani manusia.
Kesemua air mani haiwan adalah najis kerana ia dianggap sebagai lebihan makanan yang sudah berubah (akibat sudah diproses). Manakala air mani manusia dihukumkan sebagai suci kerana kemuliaannya sebagaimana susunya (susu ibu) adalah halal sekalipun dagingnya tidak dimakan kerana kehormatan dan kemuliaan manusia itu.
Air mani yang terhasil daripada haiwan yang halal dimakan dagingnya adalah suci, manakala air mani yang terhasil daripada haiwan yang tidak dimakan dagingnya pula adalah dikira najis.
[10]
Kemudian Imam al-Nawawi dalam syarahannya terhadap kitab
al-Muhazzab
 menyebutkan bahawa pendapat yang paling tepat dalam mazhab Syafi‘i ialah air mani seluruh haiwan adalah suci melainkan air mani anjing dan babi serta yang lahir daripada kedua-duanya. Di antara ulama yang jelas mensahihkan pendapat ini ialah al-Syeikh Abu Hamid, al-Bandaniji, Ibn Sabbagh, al-Syasyi dan lain-lain. Selain itu, pengarang — yakni al-Syirazi — juga mengisyaratkan
tarjihannya
 kepada pendapat ini dalam kitab beliau yang lain iaitu
al-Tanbih
. Walau bagaimanapun, al-Rafi‘i mensahihkan pendapat yang menyatakan air mani haiwan adalah najis secara mutlak. Namun, pendapat muktamad dalam mazhab ialah pendapat yang awal — yakni air mani seluruh haiwan adalah suci melainkan air mani anjing dan babi serta yang lahir daripada kedua-duanya. Adapun air mani babi dan anjing serta apa yang lahir daripada kedua-duanya dihukumkan sebagai najis tanpa sebarang khilaf sebagaimana yang disebutkan secara jelas oleh pengarang — yakni al-Syirazi.
[11]
Kesimpulannya
Justeru, berdasarkan kepada perbincangan dan perbahasan di atas, kami berpendapat air mani seluruh haiwan — tidak kira yang dimakan dagingnya mahupun tidak — selain babi dan anjing serta apa yang lahir daripada kedua-duanya adalah suci sebagaimana pendapat muktamad dalam mazhab Syafi‘i. Hal ini kerana ia keluar daripada haiwan yang suci dan terhasil daripadanya. Justeru ia dihukumkan sebagai suci sebagaimana telur dan air mani manusia.
Semoga Allah SWT memberikan kefahaman yang jelas kepada kita semua dalam beragama. Ameen.
Wallahua‘lam.
Bertarikh: 25 Februari 2022 bersamaan 23 Rejab 1443H
[1]
 Surah al-Tariq: 6-7
[2]
 Lihat
al-Tafsir al-Munir
, 15/476.
[3]
 Surah al-Rum: 27
[4]
 Lihat
Tafsir al-Maraghi
, 30/112; 30/115.
[5]
 Riwayat Muslim (289)
[6]
 Riwayat al-Tabarani dalam
al-Mu‘jam al-Ausat
 (5/211)
[7]
 Riwayat al-Baihaqi dalam
al-Sunan al-Kubra
 (2/418)
[8]
 Lihat
al-Mausu‘ah al-Fiqhiyyah al-Kuwaitiyyah
, 39/140-142.
[9]
 Lihat
Majmu‘ Syarh al-Muhazzab
, 2/553-554.
[10]
 Lihat
al-Muhazzab
, 1/92.
[11]
 Lihat
Majmu‘ Syarh al-Muhazzab
, 2/555.